cyanic-selkie/wikianc huggingface dataset:
ಮಂಗಾ
ಇತಿಹಾಸ
ಕಂಗಾಕಿ ರೋಬನ್ ಮತ್ತು ಕವಾನಬೆ ಕೊಯಾಸಿ ಎಂಬುವವರು ೧೮೯೪ ರಲ್ಲಿ ಮೊದಲು ಮಂಗ ಮ್ಯಾಗ್‌ಜೀನ್‌‌ನ್ನು ರಚಿಸಿದರು: ಷೀಬುನ್ ನಿಪ್ಪೂನ್‌ಚಿ. ೧೮೬೨ ರಲ್ಲಿ ಬ್ರಿಟೀಷ್ ಕಾರ್ಟೂನಿಸ್ಟ್‌ ಚಾರ್ಲಸ್ ವಿರಂಗಮ್‌ ರಿಂದ ಸ್ಥಾಪಿತವಾದ ಜಪಾನ್ ಪಂಚ್ ‌ ರ ಈ ಮ್ಯಾಗ್‌‌ಜೀನ್ ಹೆಚ್ಚು ಪ್ರಭಆವಗೊಂಡಿತ್ತು. ಷೀನ್ಬುನ್ ನಿಪ್ಪೂನ್ಚಿ  ತುಂಬಾ ಸರಳ ಶೈಲಿಯಾದ ಡ್ರಾಯಿಂಗಳಾಗಿತ್ತು ಮತ್ತು ಹಲವಾರು ಜನರ ಪ್ರಸಿದ್ಧಿಯನ್ನು ಪಡೆಯಲಾಗಲಿಲ್ಲ. ಷೀನ್‌ಬುನ್ ನಿಪ್ಪೋಚಿ‌ನ್ ಮೂರು ಸಂಚಿಕೆಯ ನಂತರ ಮುಕ್ತಾಯಗೊಂಡಿತು. 1875 ರಲ್ಲಿ ಕಿಷೋ ಷಿಮ್‌ಬುನ್ ಎಂಬ ಮ್ಯಾಗ್‌ಜೀನ್ ಷೀಬುನ್ ನಿಪ್ಪೋಚಿನ್ ನಿಂದ ಸ್ಪೂರ್ತಿಗೊಂಡಿತ್ತು,ಇದು 1877 ರಲ್ಲಿ ಮಾರುಮಾರು ಚಿನ್‌ಬುನ್  ತದನಂತರ 1879 ರಲ್ಲಿ ಗರಕುಟಾ ಚಿನ್‌ಪೋ ವನ್ನು ಅನುಸರಿಸಿತು. ಜಪಾನೀಯರ ಮಕ್ಕಳ ಸಾಹಿತ್ಯದ ಬರಹಗಾರರಾದ ಐವಾಯ ಷಜನಾಮಿ ಅವರು 1895 ರಲ್ಲಿ ರಚಿಸಿದ ಮೊದಲ ಷೋನೆನ್ ಮ್ಯಾಗ್‌ಜೀನ್ ಷೋನೆನ್ ಸೆಕಾಯ್. ಶೋನೆನ್ ಸೆಕಾಯ್ ಮೊದಲ ಸೀನೋ- ಜಪಾನೀಸ್ ಯುದ್ದದ ಪ್ರಮುಖ ಕೇಂದ್ರಬಿಂದುವಾಗಿತ್ತು.
ಟೋಕಿಯೋ ಪಕ್ಕು ರವರು ರಚಿಸಲಾದ ಮತ್ತು ಪ್ರಸಿದ್ಧತೆಯನ್ನು ಪಡೆದ 1905 ರಲ್ಲಿ ಮಂಗ - ಮ್ಯಾಗ್‌ಜೀನ್‌ನ ಪ್ರಕಟಣೆಯ ಉತ್ಸಾಹ ರುಸೋ-ಜಪಾನೀಸ್ ಯುದ್ದದೊಂದಿಗೆ ಪ್ರಾರಂಭವಾಯಿತು.{3/ 1905 ರಲ್ಲಿ ಟೋಕಿಯೋ ಪಕ್ಕು  ನಂತರ, ಸ್ತ್ರೀ ವಿಭಾಗದ ಷೋನೆನ್ ಸೆಕಾಯ್  ರವರು ರಚಿಸಲಾದ ಮತ್ತು ಹೆಸರಿಸಲಾದ ಷೋಜೋ ಸೆಕಾಯ್  ಅನ್ನು ಮೊದಲ ಷೋಜೋ  ಮ್ಯಾಗ್‌ಜೀನ್ ಎಂದು ಗುರುತಿಸಲಾಯಿತು. ಶೋನೇನ್ ಪಕ್ಕು ಮೊದಲ ಕೊಡೋಮೊ  ಎಂಬ ಮ್ಯಾಗ್‌ಜೀನ್ ಅನ್ನು ರಚಿಸಿತು ಮತ್ತು ಗುರುತಿಸಲಾಯಿತು. ಕೊಡೋಮೊ ಡೆಮೊಗ್ರಾಫಿಕ್ ಮೇಜಿ ಅವಧಿಯ ಮೊದಲ ಹಂತದಲ್ಲಿ ಅಭಿವೃದ್ದಿಗೊಂಡಿತು. ಷೋನೇನ್ ಪಕ್ಕು ವಿದೇಶಿ ಮಕ್ಕಳ ಮ್ಯಾಗ್‌ಜೀನ್‌ನಿಂದ ಪ್ರಭಾವಿತಗೊಂಡಿದ್ದು ಪುಕ್  ನಂತಹ ಇದು ಜಿಟ್ಸ್‌ಗ್ಯೂ ನೊ(ಮ್ಯಾಗ್‌ಜೀನ್‌ನ ಪ್ರಚಾರಕರು) ನಿಹೂನ್ ಉದ್ಯೋಗಿ ನೋಡಿದ ಮತ್ತು ಷೋನೇನ್ ಪಕ್ಕು ಎಂದು ನಿರ್ಧರಿಸಲಾಯಿತು. 1924 ರಲ್ಲಿ, ಕೊಡೋಮೊ ಪಕ್ಕು ಇನ್ನೊಂದು ಕೊಡೋಮೊ  ಮ್ಯಾಗ್‌ಜೀನ್ ಅನ್ನು ಷೋನೇನ್ ಪಕ್ಕು  ನಂತರ ಸ್ಥಾಪಿಸಲಾಯಿತು. ಈ ಉತ್ಸಾಹದಲ್ಲಿ, 1908ರಲ್ಲಿ ಫ್ರೆಂಚ್‌ನಿಂದ ಬಂದಂತಹ "ಪೊಟಿನ್" ಪೊಟೇನ್ ನಿಂದ ಪ್ರಕಟಿಸಲಾಯಿತು. ಎಲ್ಲಾ ಪುಟಗಳು ಪೂರ್ಣ ಬಣ್ಣದಲ್ಲಿ ಟೊಕಿಯೊ ಪಕ್ಕು ಮತ್ತು ಒಸಾಕಾ ಪಕ್ಕು  ನಿಂದ ಪ್ರಭಾವಗೊಂಡಿತ್ತು. ಯಾವುದೇ ಇತರೆ ಸಂಚಿಕೆಗಳು ಮೊದಲು ಬರದೆಯಿದ್ದಲ್ಲಿ ಇದು ಅಜ್ಞಾತವಾಗಿರುತ್ತಿತ್ತು. ಟೋಕಿಯೊಶಾ ರವರಿಂದ ಮೇ 1924 ರಂದು ಪ್ರಾರಂಭಿಸಲಾದ ಕೊಡೋಮೊ ಪಕ್ಕು ಮತ್ತು ಟಾಕೈ ಟಾಕಿಯೊ, ಟಕೇಶಿಯಾ ಯುಮೇಜಿ ಮತ್ತು ಅಸೋ ಯುಟಾಕಾ ನಂತಹ ಮಂಗ ಸಮಾಜದಿಂದ ಉನ್ನತ-ಗುಣಮಟ್ಟದಿಂದ ವೈಶಿಷ್ಟ್ಯಗೊಳಿಸಲಾದ ಹಲವಾರು ಸದಸ್ಯರುಗಳಿದ್ದರು. ಪ್ರಾತಿನಿದ್ಯಕ್ಕಾಗಿ ಕೆಲವು ಮಂಗವು ಸ್ಪೀಚ್ ಬಲೂನ್‌ಗಳನ್ನು ಬಳಸಲಾಗುತ್ತದೆ, ಇತರೆ ಮುಂಚಿನ ಅವಧಿಯಲ್ಲಿ ಮಂಗವು ಸ್ಪೀಚ್ ಬಲೂನ್‌ಗಳನ್ನು ಬಳಸುತ್ತಿರಲಿಲ್ಲ.
ಸೆಕೆಂಡ್ ಸಿನೋ ಜಪಾನೀಸ್ ಯುದ್ಧ ಅವಧಿಯೊಂದಿಗೆ ಸಮಕಾಲೀನವಾಗಿರುವ ಮಂಗ ನೊ ಕುನಿ ಮೇ 1935 ರಿಂದ ಜನವರಿ 1941 ರಂದು ಪ್ರಕಟಿಸಲಾಯಿತು. ಮಂಗಾ ನೊ ಕುನಿಯ ವೈಶಿಷ್ಟ್ಯಪೂರ್ಣವಾದ ಮಾಹಿತಿಯು ಮಂಗಾಕಾ ಎಂದಾಯಿತು ಮಂತ್ತು ಇತರೆ ಕಾಮಿಕ್ಸ್ ಇಂಡಸ್ಟ್ರೀಸ್ ಪ್ರಪಂಚದಾದ್ಯಂತ ಸುತ್ತುವರಿಯಿತು. ಆಗಸ್ಟ್ 1940 ರಲ್ಲಿ ಮಂಗ ನೋ ಕುನಿ ಯನ್ನು ಶಷೀ ಮಂಗಾ ಕೆನ್‌ಕ್ಯೂ ಕೈಗೊಳ್ಳಲಾಯಿತು.
ದೋಜಿನ್‌ಷಿ
ದೋಜಿನ್‌ಷಿ ಪ್ರಸ್ತುತ ಪಡಿಸಿದವರು ಚಿಕ್ಕ ಇಚ್ಛೆಯುಳ್ಳ ಹೊರಭಾಗದ ಮುಖ್ಯವಾಹಿನಿಯ ವಾಣಿಜ್ಯ ಮಾರುಕಟ್ಟೆಯ ಪ್ರಚಾರಕರು, ಈ ಪ್ರಚಾರಕ್ಕೆ ಹೋಲುವಂತೆ ಚಿಕ್ಕ - ಪ್ರೆಸ್‌ಗಳು ಸ್ವತಂತ್ರವಾಗಿ ಯುನೈಟೆಡ್ ರಾಜ್ಯಗಳಲ್ಲಿ ಕಾಮಿಕ್ ಪುಸ್ತಕಗಳನ್ನು ಪ್ರಕಟಿಸಿತ್ತು. ಪ್ರಪಂಚದಲ್ಲಿ 510,000 ದೊಂದಿಗೆ ಎಲ್ಲಾ ಮೂರು ದಿನಗಳು ಕಾಮಿಕೆಟ್ ಎಂಬ ಅತಿದೊಡ್ಡ ಕಾಮಿಕ್ ಪುಸ್ತಕದ ಔಪಚಾರಿಕ ಸಭೆಯಾಗಿತ್ತು, ಇದು ಡೋಜಿನ್‌ಷಿ ಗೆ ಸಮರ್ಪಿಸಲಾಗಿತ್ತು. ಅವು ಹಲವಾರು ಬಾರಿ ಮೂಲ ಕಥೆಗಳಿದ್ದಾಗ, ಹಲವು ಪ್ಯಾರಡೈಸ್ ಅಥವಾ ಪ್ರಸಿದ್ಧ ಮಂಗ ಮತ್ತು ಅಮಿಮ್ ಸರಣಿಗಳಿಂದ ಪಾತ್ರಗಳನ್ನುಒಳಗೊಂಡಿದೆ. ಕೆಲವು ಡೋಜಿನ್‌ಷಿ ಸರಣಿ ಕಥೆಯೊಂದಿಗೆ ಮುಂದುವರಿಯುತ್ತದೆ ಅಥವಾ ಇದರ ಒಂದು ಪಾತ್ರವನ್ನು ಬಳಸಿಕೊಂಡು ಇಡೀ ಹೊಸ ಕಥೆಯನ್ನು ಬರೆಯಲಾಯಿತು, ಅಭಿಮಾನಿಗಳ ಕಲ್ಪಿತ ಕಥೆ ಇರುವ ಹಾಗೆ. 2007 ರಲ್ಲಿ, ಡೋಜಿನ್‌ಷಿ ಯನ್ನು 27.73 ಬಿಲಿಯನ್ ಯೆನ್ (245 ಮಿಲಿಯನ್ ಯುಎಸ್‌ಡಿ) ಗಾಗಿ ಮಾರಾಟ ಮಾಡಲಾಯಿತು.
ಅಂತರಾಷ್ಟ್ರೀಯ ಮಾರುಕಟ್ಟೆಗಳು
thumb|150px|ಸಾಂಪ್ರದಾಯಿಕ ಮಂಗದಲ್ಲಿ ಓದುವ ಮಾರ್ಗದರ್ಶನ
ಸಾಂಪ್ರದಾಯಿಕವಾಗಿ, ಮಂಗ ಕಥೆಗಳು ಮೇಲಿನಿಂದ ಕೆಳಗಿನವರೆಗೂ ಮತ್ತು ಎಡದಿಂದ ಬಲಕ್ಕೆ ಪ್ರವಹಿಸುತ್ತದೆ. ಕೆಲವು ಪ್ರಚಾರಕರು ಈ ವಿನ್ಯಾಸದಲ್ಲಿ ಮಂಗವನ್ನು ಅನುವಾದಿಸಿದರು, ಆದರೆ ಇತರೆ ಪ್ರಚಾರಕರು ಎಡದಿಂದ ಬಲಕ್ಕೆ ಓದುವ ದಿಕ್ಕನ್ನು ಹಾರಿಜಾಂಟಲ್ ಆಗಿ ಪುಟಗಳನ್ನು ಬದಲಾಯಿಸಿದರು, ಹಾಗಾಗೀ ವಿದೇಶಿ ಅಥವಾ ಸಾಂಪ್ರದಾಯಿಕ ಕಾಮಿಕ್ಸ್ ಗ್ರಾಹಕರಿಗೆ ಓದುಗರಿಗೆ ಗೊಂದಲವಾಗಲಿಲ್ಲ. ಈ ಅಭ್ಯಾಸವು ಗೊತ್ತಿರುವ ಹಾಗೆ "ಫ್ಲಿಪಿಂಗ್ " ಎಂದು ಕರೆಯಲಾಯಿತು. ಹೆಚ್ಚಿನ ಭಾಗಗಳು, ರಚನೆಕಾರರ ಉದ್ದೇಶಗಳ ವಿರುದ್ದವಾಗಿ ಫ್ಲಿಪಿಂಗ್‌ನ ವಿಮರ್ಶಾತ್ಮವಾಗಿ ಸೂಚಿಸಲಾಗಿತ್ತು (ಉದಾಹರಣೆಗಾಗಿ, ವ್ಯಕ್ತಿಗಳು ಧರಿಸಿರುವಂತಹ ಅಂಗಿಗಳ ಮೇಲೆ "ಮೇ " ಎಂದು, ಮತ್ತು ಮಿಡಿಯುವಂತಾಯಿತು. ನಂತರ "ಯಾಮ್" ಎಂಬ ಪದಗಳು ಘೋಷಿಸಿದವು). ಫ್ಲಿಪಿಂಗ್ ಅಸಮ್ಮಿತಿಯ ವಸ್ತುಗಳು ಅಥವಾ ವಿನ್ಯಾಸವಾಗಿ ಪರಿಚಿತವಾದವು, ಅದರಂತೆ ಕಾರಿನ ಗ್ಯಾಸ್ ಪೆಡಲ್‌ನ ಎಡ ಮತ್ತು ಬಲ ಬ್ರೇಕ್, ಅಥವಾ ಅಂಗಿಯ ಗುಂಡಿಗಳೊಂದಿಗೆ ತಪ್ಪಾದ ದಾರಿಯಲ್ಲಿರುತ್ತದೆ.
ಯುನೈಟೆಡ್ ಸ್ಟೇಟ್ಸ್
ಮಂಗವು ಕೇವಲ ಸ್ವಲ್ಪಸ್ವಲ್ಪವಾಗಿ ಯು.ಎಸ್. ಮಾರುಕಟ್ಟೆಗಳಲ್ಲಿ ಮಾಡಲಾಗುತತ್ದೆ, ಅನೈಮ್ ಮತ್ತು ನಂತರ ಸ್ವತಂತ್ರವಾಗಿ ಮೊದಲು ಸಂಘಟಿಸಲಾಯಿತು. ಕೆಲವು ಯು.ಎಸ್ ಅಭಿಮಾನಿಗಳು 1970 ಮತ್ತು 1980 ಕ್ಕೂ ಮುಂಚೆ ತಿಳಿದವರಾಗಿದ್ದರು. ಅದಾಗ್ಯೂ, ಅನೀಮ್ ಅಕ್ಷರಶಃವಾಗಿ ಮಂಗವು ಯು.ಎಸ್. ಅಭಿಮಾನಿಗಳಿಗೆ ಹೆಚ್ಚು ಪ್ರವೇಶಸಾಧ್ಯವನ್ನು ಒದಗಿಸಿತು, ಕಾಲೇಜಿನ ಯುವ ಜನತೆಯು ಇದನ್ನು ಸುಲಭವಾಗಿ ಪಡೆಯುವಂತೆ, ಮತ್ತು ಆನಿಮೇ ಗಳನ್ನು ಅನುವಾದಿಸಲು ಪ್ರದರ್ಶಿತ ವೀಡಿಯೊ ಟೇಪ್‌ಗಳನ್ನು, ಮರುಉತ್ಪಾದಿಸುವ, ಮತ್ತು ಟ್ಯಾಂಕ್‌ಬೋನ್  -ಶೈಲಿಯ ಮಂಗ ಪುಸ್ತಕಗಳನ್ನು ವಿತರಿಸಲಾಯಿತು. ಇಂಗ್ಲೀಷ್ ನಲ್ಲಿ ಮೊದಲು ಮಂಗವನ್ನು ಅನುವಾದಿಸಲಾಯಿತು ಮತ್ತು ಕೀಜೀ ನಕಜಾವ್ ಬೇರ್ ಫೋಟ್ ಜೆನ್ ಅನ್ನು ಯು.ಎಸ್. ನಲ್ಲಿ ಪ್ರಸ್ತುತಪಡಿಸಲಾಯಿತು, ಲಿಯೋನಾರ್ಡ್ ರಿಫಾಸ್ ಮತ್ತು ಎಡ್ಯುಕಾಮಿಕ್ಸ್ ರವರ ಹಿರೋಷಿಮಾ ಅಟಾಮಿಕ್ ಬಾಂಬ್‌ನ ಆತ್ಮಚರಿತ್ರೆಯ ಕಥೆ (1980-1982). 1986 ರಲ್ಲಿ ಗೂಲ್‌ಗೊ 13, ಲೋನ್ ವೂಫ್ ಮತ್ತು ಕಬ್  1987 ರಲ್ಲಿ ಮೊದಲ ಕಾಮಿಕ್ಸ್, ಮತ್ತು ಕುಮಯೈ , ಏರಿಯಾ 88 , ಮತ್ತು ಮಾಯ್ ದಿ ಸೈಕಿಕ್ ಗರ್ಲ್ ಕೂಡಾ 1987 ರಲ್ಲಿ ಮತ್ತು ವಿಜ್ ಮಿಡೀಯಾ- [[ಎಕ್ಲಿಪ್ಸ್ ಕಾಮಿಕ್ಸ್ ನೊಂದಿಗೆ ಹೆಚ್ಚಿನ ಮಂಗವು 1908 ರ ಮತ್ತು 1990ರ ನಡುವೆ ಅನುವಾದಿಸಲಾಯಿತು. ]]  ಇತರೆಗಳು ಅನುಸರಿಸುವಂತೆ, ಮಾರ್ವೆಲ್ ಕಾಮಿಕ್ಸ್ -ಎಪಿಕ್ ಕಾಮಿಕ್ಸ್ನಿಂದ ಆಖಿರಾ  ಒಳಗೊಂಡಂತೆ ಮತ್ತು 1988 ರಲ್ಲಿ ಎಕ್ಲಿಪ್ಸ್ ಕಾಮಿಕ್ಸ್, ನಿಂದ ಅಪ್ಲೀಸ್‌ಡ್ , ತದನಂತರ ಐಝರ್ -1  (ಅಂಟಾರ್ಟಿಕ್ ಪ್ರೆಸ್, 1994) ಮತ್ತು ಇಪ್ಪೊಂಜಿ ಬಾಂಗ್ಸ್ F-111 ಬಂಡಿತ್  (ಅಂಟಾರ್ಟಿಕ್ ಪ್ರೆಸ್, 1995)
1990 ರಿಂದ 1980 ರ ನಡುವೆ, ಜಪಾನೀಸ್ ಅನಿಮೇಶನ್, ಆಖಿರಾ, ಡ್ರಾಗನ್ ಬಾಲ್ , ನಿಯೋನ್ ಜೆನ್ನೀಸ್ ಇವಾಂಗಲಿಯನ್ , ಮತ್ತು ಪೋಕೆಮಾನ್ , ಅಭಿಮಾನಿಗಳ ಅನುಭವದೊಂದಿಗೆ ಹೆಚ್ಚು ಹೆಮ್ಮೆಪಡೆಯುವಂತ ಮತ್ತು ಮಾರುಕಟ್ಟೆಯಲ್ಲಿ ಮಂಗವು ಸಾಕಷ್ಟು ಪ್ರಸಿದ್ಧಿಯನ್ನು ಪಡೆಯಿತು. ಅನುವಾದಕಾರ- ವಾಣೀಜೋದ್ಯಮಿಯು ವಿಷಯವನ್ನು ಬದಲಾಯಿಸಿದಾಗ ಟೋರೆನ್ ಸ್ಮಿತ್ 1986 ರಲ್ಲಿ ಪ್ರೋಟಿಯಸ್ ಸ್ಟುಡಿಯೊವನ್ನು ಸ್ಥಾಪಿಸಲಾಯಿತು. ಹಲವು ಜಬಾನೀಗಳ ಮಂಗದಲ್ಲಿ ಸ್ಮಿತ್ ಮತ್ತು ಸ್ಟುಡಿಯೊ ಪ್ರೊಟೆಸ್ ರವರು ಏಜೆಂಟ್ ಮತ್ತು ಅನುವಾದಕರಾಗಿ ನಟಿಸಲಾಗಿತ್ತು, ಮಾಸಾಮುನ್ನೆ ಶಿರೋವ್ ಅಪ್ಲೀಸ್‌ಡ್ ಮತ್ತು ಕೌಸುಕೇ ಫುಜೀಷಿಮಾಸ್ ಓ ನನ್ನ ದೇವತೆಯೇ  ಒಳಗೊಂಡಂತೆ, ಡಾರ್ಕ್ ಹಾರ್ಸ್ ಮತ್ತು ಎರೋಸ್ ಕಾಮಿಕ್ಸ್, ಜಪಾನಿನಲ್ಲಿ ಅವರ ಸ್ವಂತ ಸಂಪರ್ಕಗಳು ಈ ಪಬ್ಲೀಶರ್‌ಗಳಿಗಾಗಿ ಅಗತ್ಯವಾಗಿರುವಂತೆ ಹೊರಡೂಡಲಾಗಿದೆ. ಏಕಕಾಲದಲ್ಲಿ, ಜಪಾನೀಯರ ಪ್ರಚಾರಕ ಷೋಗಾಕುಕನ್ ಯು.ಎಸ್, ಮಾರ್ಕೆಟ್‌ನ ಪ್ರಾರಂಭದೊಂದಿಗೆ ಇದರ ಯು.ಎಸ್ ಸಹಕಾರಿಯಾಗಿ, ಷೋಗಾಕುನ್ಸ್ ಕ್ಯಾಟ್‌ಲಾಗ್‌ನ ಮತ್ತು ಅನುವಾದದ ನೈಪುಣ್ಯದಲ್ಲಿ ನೇರವಾಗಿ ರಚಿಸಲಾಗಿದೆ.
thumb|left|ಬಾರ್‌ನೀಸ್ ಮತ್ತು ನೊಬೆಲ್ ಸ್ಟೋರ್‌ಹುಕ್‌ನಲ್ಲಿ ಯುವ ಬಾಲಕ ಬ್ಲ್ಯಾಕ್ ಕ್ಯಾಟ್ ಅನ್ನು ಓದುತ್ತಿರುವುದು
1990ರ ನಡುವಿನ ಅನೈಮ್‌ನ ಯು.ಎಸ್, ಮಂಗ ಮಾರುಕಟ್ಟೆಯು ಅಭಿವೃದ್ಧಿಗೊಳ್ಳುತ್ತದೆ ಮತ್ತು ಮಂಗ ಆವೃತ್ತಿಯ ಮಸಾಮುನೇ ಶಿರೋಸ್ ಗೋಸ್ಟ್ ದಿ ಶೆಲ್  (ಫೆರ್ಡಿಕ್ ಎಲ್. ಸ್ಕೋಡ್ ಮತ್ತು ಟೋರೇನ್ ಸ್ಮಿತ್ ರಿಂದ ಅನುವಾದಿಸಲಾದ) ಕ್ರಮೇಣ ಅಭಿಮಾನಿಗಳಿಂದ ಹೆಚ್ಚು ಪ್ರಸಿದ್ಧವಾಗತೊಡಗಿದೆ. 1990 ರ ನಡುವೆ ಸೈಲಾರ್ ಮೂನ್‌ರ ಇನ್ನೊಂದು ಯಶಸ್ಸು. 1995 -1998, ರಲ್ಲಿ 23 ರಾಷ್ಟ್ರಗಳಲ್ಲಿ ಸೈಲಾರ್ ಮೂನ್  ಅನ್ನು ಮಂಗ ರಫ್ತು ಮಾಡಲಾಯಿತು, ಚೀನಾ, ಬ್ರೆಜಿಲ್, ಮೆಕ್ಸಿಕೊ, ಆಸ್ಟ್ರೇಲಿಯಾ, ಹೆಚ್ಚಿನ ಯುರೋಪ್ ಮತ್ತು ಉತ್ತರ ಅಮೇರಿಕಾ ಒಳಗೊಂಡಿವೆ. 1997 ರಲ್ಲಿ, ಮಿಕ್ಸ್ ಸೈಲಾರ್ ಮೂನ್  ಅನ್ನು ಮನರಂಜನೆಯಾಗಿ ಪ್ರಕಟಿಸಿದರುಸ ಜೊತೆಗೆ ಕ್ಲಾಂಪ್ಸ್ ಮ್ಯಾಜಿಕ್ ನೈಟ್ ರಯಾರ್ತ್, ಹಿಟೋಕ್ಸ್ ಇವಾಕೀ ಪ್ಯಾರಾಸಿಟಿ ಮತ್ತು ಸುಟುಮೊ ಟಕಾಷಿ ಐಸ್ ಬ್ಲೇಡ್  ಮಿಕ್ಸ್ ಜೈನ್‌ ನಲ್ಲಿ ತಿಂಗಳಿಗೊಮ್ಮೆ ಮಂಗ ಮ್ಯಾಗ್‌ಜೀನ್‌ನಲ್ಲಿ ಪ್ರಟಕವಾಗುತ್ತಿತ್ತು. ಎರಡು ವರ್ಷಗಳ ನಂತರ,ಮಿಕ್ಸ್‌ಜೈನ್ ಅನ್ನು ಟೊಕಿಟೋಪಾಪ್  ಎಂದು 2000 ಕ್ಕೂ ಮರುಹೆಸರಿಸಲಾಯಿತು. ಮಿಕ್ಸ್ ಮನರಂಜನೆಯು, ಟೊಕಿಯೋಪಾಪ್ ಎಂದು ಮರುಹೆಸರಿಸಿದ ನಂತರವೂ, ಟ್ರೇಡ್ ಪೇಪರ್‌ಬ್ಯಾಕ್ಸ್ ನಲ್ಲಿ ಮಂಗ ಪ್ರಟಿಸಲಾಗಿತ್ತು ಮತ್ತು, ವಿಜ್ ನಂತೆ, ಯುವಕ ರು ಮತ್ತು ಯುವತಿ ಪ್ರಜಾಪ್ರಭುತ್ವದ ನಡುವೆ ಇಬ್ಬರೂ ಸಹಾ ಮಂಗ ಮಾರ್ಕೆಟಿಂಗ್‌ನಲ್ಲಿ ಆಕ್ರಮಣಶೀಲ ಪ್ರಾರಂಭವಾಯಿತು.
ಈ ಮುಂದಿನ ವರ್ಷಗಳಲ್ಲಿ, ಮಂಗ ಕ್ರಮೇಣ ಪ್ರಸಿದ್ಧವಾಗತೊಡಗಿತು, ಮತ್ತು ಹೊಸ ಪ್ರಚಾರಕರು ಸ್ಥಿರವಾದಂತಹ ಪ್ರಚಾರಕರು ವಿಸ್ತರಿಸಿದ ಕ್ಯಾಟ್‌ಲಾಗ್‌ಗಳು ಇದ್ದವು. ಯು.ಎಸ್. ಮತ್ತು ಕೆನಾಡಿಯನ್ ಮಂಗ ಮಾರ್ಕೆಟ್ $175 ಮಿಲಿಯನ್ ವಾರ್ಷಿಕ ಮಾರಾಟಗಳಲ್ಲಿ ಅಸ್ತಿತ್ವಕ್ಕೆ ತರಲಾಯಿತು. ಸಮಕಾಲೀನದಲ್ಲಿ, ನ್ಯೂಯಾರ್ಕ್ ಟೈಮ್ಸ್, ಟೈಮ್ಸ್ ಮ್ಯಾಗ್‌ಜೀನ್ , ದಿ ವಾಲ್ ಸ್ಟ್ರೀಟ್ ಜರ್ನಲ್ , ಮತ್ತು ವೈರೆಡ್ ಮ್ಯಾಗ್‌ಜೀನ್‌ನಲ್ಲಿ ಲೇಖನಗಳೊಂದಿಗೆ ಮಾಧ್ಯಮಗಳು ಮಂಗವನ್ನು ಚರ್ಚೆ ಮಾಡಿದರು.
ಯುರೋಪ್‌
ಯುರೋಪಿಯನ್ ಪ್ರಕಾರಶಕುರ ಮಂಗಾವನ್ನು ಜರ್ಮನ್, ಇಟಲಿಯನ್, ಡಚ್, ಮತ್ತು ಇತರ ಭಾಷೆಗಳಿಗೂ ಸಹ ಭಾಷಾಂತರಿಸಿದರು. ಯುನೈಟೆಡ್ ಕಿಂಗ್‌ಡಮ್‌ನಲ್ಲಿನ ಮಂಗಾ ಪ್ರಕಾಶಕರು ಗೊಲ್ಲಾನ್ಚ್ ಮತ್ತು ಟೈಟಾನ್ ಬುಕ್ಸ್ ಅನ್ನು ಒಳಗೊಂಡಿದೆ. ಯುನೈಟೆಡ್ ಸ್ಟೇಟ್ಸ್‌ನ ಮಂಗಾ ಪ್ರಕಾಶಕರು ಯುನೈಟೆಡ್ ಕಿಂಗ್‌ಡಮ್‌ನಲ್ಲಿ ತೀವ್ರ ಮಾರ್ಕೆಟಿಂಗ್ ಸ್ಥಾನವನ್ನು ಪಡೆದಿದ್ದಾರೆ: ಉದಾಹರಣೆಗೆ, ರಾಂಡಮ್ ಹೌಸ್‌ನಿಂದ ತನೋಶಿಮಿ ಲೈನ್.
ಸ್ಥಳೀಕೃತ ಮಂಗಾ
ಮಂಗಾ ಪ್ರಭಾವಕ್ಕೊಳಗಾದ ಹಲವಾರು ಸಂಖ್ಯೆಯ ಕಲಾವಿದರು ಕಾಮಿಕ್ಸ್ ಮತ್ತು ಕಾರ್ಟೂನ್‌ಗಳನ್ನು ಬರೆದರು. ಮುಂಚಿನ ಉದಾಹರಣೆಯಂತೆ, 1960 ಅಂತ್ಯದಲ್ಲಿ ಮತ್ತು 1970 ರ ಹೊಸದರಲ್ಲಿ ವೆರ್ನೊನ್ ಗ್ರ್ಯಾಂಟ್ ಅವರು ಜಪಾನ್‌ನಲ್ಲಿ ನೆಲೆಸಿರುವಾಗ ಮಂಗಾದ ಪ್ರಭಾವಕ್ಕೊಳಗಾದರು. ಫ್ರ್ಯಾಂಕ್ ಮಿಲ್ಲರ್ಸ್, 1980 ರ ಮಧ್ಯದಲ್ಲಿ ರೋನಿನ್, ಆಡಮ್ ವಾರೆನ್ ಮತ್ತು ಟೊರೆನ್ ಸ್ಮಿತ್ 1988 ದಿ ಡರ್ಟಿ ಪೇರ್ , ಬೆನ್ ಡನ್ಸ್ 1987 ನಿಂಜಾ ಹೈ ಸ್ಕೂಲ್ , ಟ್ಯಾನ್ ಸಕಾಯ್‌ನ 1984 ಉಸಾಗಿ ಯೊಜಿಂಬಾ, ಮತ್ತು ಕ್ರುಸೇಡ್ ಕಾಮಿಕ್ಸ್‌ನಿಂದ ಮಂಗಾ ಶಿ 2000 (1997).
21ನೇ ಶತಮಾನದಲ್ಲಿ ಹಲವಾರು ಯು.ಎಸ್ ಮಂಗಾ ಪ್ರಕಾಶಕರು ಯು.ಎಸ್ ಕಲಾವಿದರಿಂದ ಮಂಗಾದ ದೊಡ್ಡ ಮಾರ್ಕೆಟಿಂಗ್ ಲೇಬಲ್‌ನೊಂದಿಗೆ ಕೆಲಸವನ್ನು ತಯಾರಿಸಲು ಪ್ರಾರಂಭಿಸಿದರು. 2002 ರಲ್ಲಿ, ಐ.ಸಿ. ಎಂಟರ್‌ಟೈನ್‌ಮೆಂಟ್, ಮೊದಲಿಗೆ ಸ್ಟುಡಿಯೊ ಐರನ್‌ಕ್ಯಾಟ್ ಎಂದಿದ್ದ ಮತ್ತು ಇದೀಗ ವ್ಯಾಪಾರದಿಂದ ಹೊರಗಿರುವುದು ಯು.ಎಸ್. ಕಲಾವಿದರಿಂದ ಅಮೆರಿಮಂಗಾ ಎಂದು ಹೇಳಲಾಗುವ ಮಂಗಾದ ಸರಣಿಯನ್ನು ಪ್ರಾರಂಭಿಸಿತು. 2004 ರಲ್ಲಿ ಇಗೊಮಂಗಾ ರಂಬಲ್ ಪಾಕ್  ಮತ್ತು ಸಕುರಾ ಪಾಕ್ ಎಂಬ ಅನಾಥಾಲಜಿ ಸರಣಿಯನ್ನು ಪ್ರಾರಂಭಿಸಿತು. ಸವೆನ್ ಸೀಸ್ ಎಂಟರ್‌ಟೈನ್‌ಮೆಂಟ್ ಪ್ರಪಂಚದ ಮಂಗಾ ದೊಂದಿಗೆ ಅನುಸರಿಸಿತು. ಸಮಾನಾಂತರವಾಗಿ, ಟೋಕಿಯೊಪಾಪ್ ಮೂಲ ಇಂಗ್ಲಿಷ್ ಭಾಷೆಯ ಮಂಗಾ ವನ್ನು ಪ್ರಾರಂಭಿಸಿತು ನಂತರ ಜಾಗತಿಕ ಮಂಗಾ ಎಂದು ಮರುಹೆಸರಿಸಿತು. ಟೋಕಿಯೊಪಾಪ್ ಇದೀಗ ಇಂಗ್ಲಿಷ್ ಭಾಷೆಯ ಮಂಗಾದ ಮೂಲದ ಪ್ರಸ್ತುತ ಹೆಚ್ಚು ಮಟ್ಟದ ಪ್ರಕಾಶಕರಾಗಿದ್ದಾರೆ.
ಫ್ರ್ಯಾಂಕೊಫೋನ್ ಕಲಾವಿದರು ತಮ್ಮದೇ ಆದ ಆವೃತ್ತಿಯ ಫ್ರೆಡೆರಿಕ್ ಬಾಯ್ಲೆಟ್‌ನ ಲ ನೌವೆಲ್ಲಿ ಮಂಗಾದಂತಹ ಮಂಗಾ ವನ್ನು ಅಭಿವೃದ್ಧಿಪಡಿಸಿದರು. ಬಾಯ್ಲೆಟ್ ಅವರು ಫ್ರ್ಯಾನ್ಸ್ ಮತ್ತು ಜಪಾನ್‌ನಲ್ಲಿ ಕೆಲಸ ಮಾಡಿದ್ದಾರೆ, ಕೆಲವು ಬಾರಿ ಜಪಾನೀಯ ಕಲಾವಿದರೊಂದಿಗೆ ಸಂಯೋಜಿಸಿದ್ದಾರೆ.
ಪ್ರಶಸ್ತಿಗಳು
ಜಪಾನೀಸ್ ಮಂಗ ಇಂಡಸ್ಟ್ರೀಸ್ ದೊಡ್ಡಸಂಖ್ಯೆಯ ಅವಾರ್ಡ್‌ಗಳನ್ನು ಪಡೆದಿವೆ, ಇದನ್ನು ಪ್ರಸ್ತುತಪಡಿಸಿದವರು ಪ್ರಚಾರಕರಿಂದ ಸಾಮಾನ್ಯವಾಗಿ ಮ್ಯಾಗ್‌ಜೀನ್ ಗಳನ್ನು ಬಿಡುಗಡೆ ಮಾಡಿದಾಗ ಅದರಲ್ಲಿನ ಗೆದ್ದಿರುವ ಕಥೆಗಳನ್ನು ಪ್ರಚಾರಕರು ಪ್ರಶಸ್ತಿಗಳನ್ನು ಗೆದ್ದಿರುತ್ತಾರೆ. ಉದಾಹರಣೆಗಳು ಈ ಅವಾರ್ಡ್‌ಗಳನ್ನು ಒಳಗೊಂಡಿವೆ:
ಜಪಾನೀಸ್ ಮಿನಿಸ್ಟ್ರೀ ಆಫ್ ಫಾರಿನ್ ಅಪೇರ್ಸ್ ಅವರು ಅಂತರಾಷ್ಟ್ರೀಯ ಮಂಗಾ ಅವಾರ್ಡ್ ಅನ್ನು ವಾರ್ಷಿಕವಾಗಿ ಮೇ 2007 ರಿಂದಲೂ ಪುರಸ್ಕರಿಸುತ್ತಿದೆ.
ಬಿ. ವಿ. ಪಂಡಿತ್
ಬಿ ವೆಂಕಟ ಸುಬ್ರಮಣ್ಯ, ಮುಂದೆ ಬಿ.ವಿ.ಪಂಡಿತರೆಂದು ಮನೆ-ಮನೆಗಳಲ್ಲಿ ಹೆಸರುಮಾಡಿ, ಮೈಸೂರಿನಿಂದ ೧೫ ಮೈಲಿ ದೂರದ ’ನಂಜನಗೂಡು ದಂತಧಾವನ ಚೂರ್ಣ’ದ ತಯಾರಕರಾದ ’ಸದ್ವೈದ್ಯಶಾಲೆ' ಯನ್ನು ಸ್ಥಾಪಿಸಿದ ಮುತ್ಸದ್ಧಿಗಳು. ಸುಮಾರು ೯೬ ವರ್ಷಗಳ ಹಿಂದೆ, ಹಲ್ಲುಪುಡಿಯ ಚಿಕ್ಕದಾದ ವ್ಯಾಪಾರವನ್ನು ಪ್ರಾರಂಭಿಸಿದರು. ಗುಲಾಬಿಬಣ್ಣದ ಹಲ್ಲುಪುಡಿ ಅರ್ಧ ಆಣೆಗೆ,ಸಣ್ಣ ಮಾಸಲುಬಣ್ಣದ ಕವರ್ ನಲ್ಲಿ, ಶೇಖರಿಟ್ಟು ಮಾರಾಟಮಾಡುತ್ತಿದ್ದರು.
ಮದುವೆ
ತಾಯಿಯವರ ಆದೇಶದಂತೆ ಪಂಡಿತರು ಮದುವೆಯಾದರು. ಮುಂದೆ ಹೆಂಡತಿ ಮತ್ತು ತಾಯಿಯವರನ್ನು ಸಾಕುವ ಜವಾಬ್ದಾರಿ ಅವರದಾಯಿತು. ತಾಯಿಯವರ ಸಹಾಯದಿಂದ ಹಲ್ಲುಪುಡಿ ತಯಾರಿಸಿ ಮಾರಲು ಆರಂಭಿಸಿದರು. ತಮ್ಮ ಸೈಕಲ್ ನಲ್ಲಿ ೨೦ ಕಿಮೀ ದೂರದ ಮೈಸೂರು ನಗರದ ಚಾಮುಂಡಿಬೆಟ್ಟದ ತಪ್ಪಲಿಗೆ ಹೋಗಿ,ಅಲ್ಲಿ ಬೆಳೆದಿದ್ದ ಗಿಡಮೂಲಿಕೆಗಳನ್ನು ಕೊಯ್ದು ತಂದು, ಗುಲಾಬಿಬಣ್ಣದ ಪುಡಿಮಾಡಿಚೀಲದಲ್ಲಿ ತುಂಬಿಕೊಂಡು ’ಜಗನ್ ಮೋಹನ ರಸ್ತೆ’ಯಲ್ಲಿ ಮಾರುತ್ತಿದ್ದರಂತೆ. ವೈದಿಕಮನೆತನದಲ್ಲಿ ಬೆಳೆದ ವೈದ್ಯವೃತ್ತಿಯನ್ನು ಆರಿಸಿಕೊಂಡರು. ಮೊದಲ ಹೆಂಡತಿ ನಿಧನವಾದಾಗ, ’ಲಕ್ಶ್ಮೀದೇವಮ್ಮ’ನನ್ನು ವಿವಾಹವಾದರು. ಆಕೆಯ ಸಹಕಾರದಿಂದ ಅವರ ವ್ಯಾಪಾರ ಇಮ್ಮಡಿಸಿತು. ಆಗಿನಕಾಲದಲ್ಲಿ ಮನೆಮನೆಗಳಲ್ಲಿ ಪ್ರಸಿದ್ಧಿಪಡೆದ ’ಕಸ್ತೂರಿಮಾತ್ರೆ’, ಯ ತಯಾರಿಕೆ ಆರಂಭವಾಯಿತು. ೧೯೧೮ ರಲ್ಲಿ ’ಫ್ಲ್ಯೂ ಜ್ವರ’, ತೀವ್ರ ಸ್ವರೂಪದಲ್ಲಿದ್ದಾಗ ಮಾತ್ರೆಯ ಬೇಡಿಕೆ ಹೆಚ್ಚಿತು.೧೯೫೪ ರಲ್ಲಿ ಉದ್ಯೋಗಿಗಳ ಸಂಖ್ಯೆ ೨೧೦  ೭೫ ಲಕ್ಷಕ್ಕೇರಿತು. ಅಗರಬತ್ತಿ, ’ನೀಲ, ಜ್ಯೋತಿಷ್ ಮರ, [ಕೇಶತೈಲ], ’ಶುಂಠಿ ಬಾಣಂತಿ ಲೇಹ, ಮುಂತಾದ ಉತ್ಪನ್ನಗಳು ಬಿಸಿದೋಸೆಯಂತೆ ಜನಪ್ರಿಯವಾದವು. ಇಂತಹ ಅನೇಕ ಹೊಸ-ಉತ್ಪನ್ನಗಳನ್ನು ಸೃಶ್ಟಿಸಿ, ಮಾರಾಟಮಾಡಿ ಮುಂದುವರೆದ ಪಂಡಿತರ 'ಯಶೋಗಾಥೆ' ಯಿಂದ ಪ್ರೇರಣೆಪಡೆದವರು ಹಲವಾರು.
ವೇದಾಂತದ ಅಧ್ಯಯನ, ಅಧ್ಯಾತ್ಮದ ಕಡೆ ಒಲವು ಹೆಚ್ಚಾಯಿತು
ತಮ್ಮ ಜೀವನ ಶೈಲಿಯನ್ನು ಬದಲಿಸಿದರು. ವೇದಾಂತದ ಅಧ್ಯಯನ, ಅಧ್ಯಾತ್ಮದ ಕಡೆ ಒಲವು ಹೆಚ್ಚಾಯಿತು. ಪ್ರವಚನಗಳ ಏರ್ಪಾಡು, ಸದ್ಭಕ್ತಿ, ಸದ್ವಿಚಾರ, ಸಂಕೀರ್ತನ, ಸಂಸಂಗ, ಸದ್ವಿನಿಯೋಗ, ದಾನಧರ್ಮ, ಅವರ ಜೀವನದ ಅವಿಭಾಜ್ಯ ಅಂಗಗಳಾದವು. ಕೃಷಿಯಕಡೆ ಅವರ ಮನ ವಾಲಿತು.ಒಂದು ಸುಂದರವಾದ ಗುಲಾಬಿ ತೋಟವನ್ನು ’ಗುಲ್ಖನ್,’ ಗೆ ತಮ್ಮ ತೋಟದ ಗುಲಾಬಿಯ ಎಸಳುಗಳನ್ನೇ ಬಳಸುತ್ತಿದ್ದರು.
’ಧನ್ವಂತರಿ, ಆಯುರ್ವೇದಾಶ್ರಮ’ ಸ್ಥಾಪನೆ
೧೯೮೨ ರಲ್ಲಿ ’ಧನ್ವಂತರಿ, ಆಯುರ್ವೇದಾಶ್ರಮ’ ಸ್ಥಾಪನೆಮಾಡಿ, ರೋಗಿಗಳಿಗೆ ಉಚಿತವಾಗಿ ಔಷಧಿಯನ್ನು ಕೊಡುತ್ತಿದ್ದರು.
ಆಗಿನಕಾಲದಲ್ಲಿ ಪುಟ್ಟ ಉದ್ಯಮಿಯಾಗಿದ್ದ ಪಂಡಿತರು, ಜನಹಿತ ಕಾರ್ಯದಲ್ಲಿ ದುಡಿದರು
ಹೆಣ್ಣುಮಕ್ಕಳ ವಿದ್ಯಾಭ್ಯಾಸಕ್ಕೆ ಆದ್ಯತೆ ಕೊಟ್ಟರು. ಅವರಬಳಿ ದುಡಿಯುತ್ತಿದ್ದ ಉದ್ಯೋಗಿಗಳ ಯೋಗಕ್ಷೇಮದ ಬಗ್ಗೆ ಕಾಳಜಿ. ನಂಜನಗೂಡಿನಲ್ಲಿ ೨೦ ವರ್ಷ ಟೆನ್ನಿಸ್ ಕ್ಲಬ್ ನಡೆಸಿದರು. ಅವರೊಬ್ಬ ಒಳ್ಳೆಯ ಕಾಲ್ಚೆಂಡ್ ಆಟಗಾರರು. ೧೯೭೫ ರಲ್ಲಿ ಅವರು ನಿಧನರಾದರು.
ವರ್ಗ:ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು
ರಸಾಯನಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ
ರಸಾಯನಶಾಸ್ತ್ರಕ್ಕೆ ಪ್ರಶಸ್ತಿ
ರಸಾಯನಶಾಸ್ತ್ರದ ನೊಬೆಲ್ ಪ್ರಶಸ್ತಿಯು ವಾರ್ಷಿಕವಾಗಿ ರಸಾಯನಶಾಸ್ತ್ರದಲ್ಲಿ ಸಾಧನೆಗಳಿಗೆ ರಾಯಲ್ ಸ್ವೀಡಿಷ್ ಅಕ್ಯಾಡಮಿ ಆಫ್ ಸೈನ್ಸಸ್ ನೀಡುವ ಒಂದು ಪ್ರಶಸ್ತಿ. ಆಲ್ಫ್ರೆಡ್ ನೊಬೆಲ್ ಅವರು ೧೮೯೫ರಲ್ಲಿ ತಮ್ಮ ಉಯಿಲಿನ ಮೂಲಕ ಸ್ಥಾಪಿಸಿದ ೫ ನೊಬೆಲ್ ಪ್ರಶಸ್ತಿಗಳಲ್ಲಿ ಇದೂ ಒಂದು.
೨೦೧೬ ನೊಬೆಲ್ ಪ್ರಶಸ್ತಿ
ಅಣು ಯಂತ್ರದ ಅಭಿವೃದ್ಧಿ ಪಥ...
ಮೂಲಗಳು
ವರ್ಗ:ನೊಬೆಲ್ ಪ್ರಶಸ್ತಿ * ವರ್ಗ:ರಸಾಯನಶಾಸ್ತ್ರ
ಏಕತ್ವವಾದ
ಏಕತ್ವವಾದ+(ಮಾನಿಸಂ): ಪಾಶ್ಚಾತ್ಯ ಮತ್ತು ಪೌರಸ್ತ್ಯ ತತ್ತ್ವಶಾಸ್ತ್ರ ಚರಿತ್ರೆಯಲ್ಲಿ ಮುಖ್ಯವಾದ ಮತ್ತು ಪ್ರಬಲವಾದ ಒಂದು ತತ್ತ್ವ ಪಂಥ, (ಮಾನಿಸಂ). ಸತ್ ಒಂದೇ ಎಂಬುದು ಈ ವಾದದ ತಿರುಳು. ಸತ್ ಒಂದಲ್ಲ ಎರಡು ಎಂಬ ದ್ವೈತವಾದಕ್ಕೂ ಅನೇಕ ಎಂಬ ಬಹುತ್ವವಾದಕ್ಕೂ ಪ್ರತಿಯಾದದ್ದು ಈ ಏಕತ್ವವಾದ.
ವಿಧಗಳು
ಇದು ಎರಡು ಬಗೆಯಾಗಿದೆ. ಸತ್ ಭೌತಸ್ವರೂಪ ಉಳ್ಳದ್ದು ಎಂಬುದು ಒಂದು ಬಗೆಯದು. ಅದು ಚೇತನ ಸ್ವರೂಪವಾದದ್ದು ಎಂಬುದು ಎರಡನೆಯ ಬಗೆಯದು. ಸತ್ ಜೀವಸ್ವರೂಪ ಉಳ್ಳದ್ದು ಎಂಬ ವಾದವನ್ನು ಎರಡನೆಯದರಲ್ಲೇ ಸೇರಿಸುವುದುಂಟು. ಭೌತಏಕತ್ವವಾದವಾಗಲಿ, ಚೈತನ್ಯಏಕತ್ವವಾದವಾಗಲಿ ಕೆಲವು ಒಳ ಭೇದಗಳನ್ನು ಪಡೆದೇ ಇರುತ್ತದೆ. ಏಕತ್ವವಾದಕ್ಕೆ ಬಹುಮುಖಗಳಿವೆ. ಕೆಲವರು ಈ ಒಂದಾದ ಸತ್ ಭಿನ್ನತೆ ಇಲ್ಲದ್ದು ಬೆಳೆವಣಿಗೆ ಇಲ್ಲದ್ದು ಎಂದು ವಾದಿಸುತ್ತಾರೆ. ಮತ್ತೆ ಕೆಲವರು ಅದು ಭೇದಸಹಿತವಾದ್ದು, ಬೆಳೆವಣಿಗೆಯುಳ್ಳದ್ದು ಎಂದು ವಾದಿಸುತ್ತಾರೆ. ಇನ್ನೂ ಕೆಲವರು ಸತ್ ರೂಪರಹಿತ, ಭೇದರಹಿತ ಒಂದೆಂದೂ ಪ್ರಪಂಚದಲ್ಲಿ ಕಾಣುವ ಎಲ್ಲ ಭೇದಗಳೂ ಬದಲಾವಣೆಗಳೂ ಮಿಥ್ಯಾ ರೂಪವಾದುವೆಂದೂ ವಾದಿಸುತ್ತಾರೆ.
ಪೌರಸ್ತ್ಯ ತತ್ವಶಾಸ್ತ್ರದಲ್ಲಿ
ಪೌರಸ್ತ್ಯ ತತ್ತ್ವಶಾಸ್ತ್ರ ಚರಿತ್ರೆಯಲ್ಲಿ ಏಕತ್ವವಾದ ಬಹಳ ಹಿಂದೆ ಋಗ್ವೇದ ಕಾಲದಲ್ಲೇ ಕಂಡುಬರುತ್ತದೆ. ಈ ವಾದ ಉಪನಿಷತ್ತುಗಳಲ್ಲಿ ವಿಸ್ತಾರವಾಗಿ, ಹಲವು ವಿಧವಾಗಿ ಪ್ರಕಟವಾಗಿದೆ. ಬುದ್ಧ ಅದ್ವಯವಾದಿ ಎಂದು ಅಮರದಲ್ಲಿ ಹೇಳಿದೆ. ಬೌದ್ಧ ತತ್ತ್ವದ ಒಂದು ಮುಖ್ಯ ಬೆಳೆವಣಿಗೆಯಾದ ಮಾಧ್ಯಮಿಕ ದರ್ಶನ ಅದ್ವೈತ ಪರವಾದದ್ದೆಂದು ಹೇಳಲು ಪ್ರಬಲ ಕಾರಣಗಳಿವೆ. ಬ್ರಹ್ಮಸೂತ್ರದಲ್ಲಿ ಹಲವು ಬಗೆಯ ಏಕತ್ವವಾದಗಳ ವಿವರಣೆ ಇದೆ. ಗೌಡಪಾದನ ಮಾಂಡೂಕ್ಯಕಾರಿಕೆ ನಿಸ್ಸಂದೇಹವಾಗಿ ಏಕತ್ವವಾದವನ್ನು ಘೋಷಿಸುತ್ತದೆ. ಶಂಕರಾಚಾರ್ಯರ ಅದ್ವೈತವಾದವಂತೂ ಪ್ರಖ್ಯಾತವಾದದ್ದು. ಅದು ಇಂದಿನವರೆಗೂ ಭಾರತದಲ್ಲೂ ಪಾಶ್ಚಾತ್ಯ ದೇಶಗಳಲ್ಲೂ ವಿರಾಜಿಸುತ್ತಿದೆ. ಭೌತ ಏಕತ್ವವಾದ ಭಾರತದಲ್ಲಿ ಅಷ್ಟು ಪ್ರಬಲವಾದ ವಾದವೆಂದು ಹೇಳಲಾಗುವುದಿಲ್ಲ. ಆ ವಾದ ಪಾಶ್ಚಾತ್ಯ ದೇಶಗಳಲ್ಲಿ ಬೆಳೆದಷ್ಟು ಹುಲುಸಾಗಿ ಬೆಳೆಯದಿದ್ದರೂ ಒಂದು ಕಾಲದಲ್ಲಿ ಚಾರ್ವಾಕ ದರ್ಶನದಲ್ಲದು ಸ್ಪಷ್ಟವಾಗಿ ಕಾಣುತ್ತದೆ.
ಪಾಶ್ಚಾತ್ಯ ತತ್ವಶಾಸ್ತ್ರದಲ್ಲಿ
ಪಾಶ್ಚಾತ್ಯ ತತ್ತ್ವಶಾಸ್ತ್ರಚರಿತ್ರೆಯಲ್ಲಿ ಏಕತ್ವವಾದದ ಸ್ಪಷ್ಟವಾದ ಘೋಷಣೆ ಕಾಣಬರುವುದು ಗ್ರೀಕ್ ತತ್ತ್ವಜ್ಞನಾದ ಪಾರ್ಮನಡೀಸನ ಸೂತ್ರಪ್ರಾಯವಾದ ಹೇಳಿಕೆಗಳಲ್ಲಿ. ಇಲ್ಲಿ ಕಾಣುವುದು ಸತ್ ಒಂದೇ ಎಂಬ ಸಿದ್ಧಾಂತ. ಈ ಒಂದಾಗಿರುವ ಸತ್ ಚೇತನ ಸ್ವರೂಪವೇ ಭೌತಸ್ವರೂಪವೇ ಈ ಒಂದಾದ ಚಿರವಾದ ಸತ್ತಿಗೂ ಲೋಕದಲ್ಲಿ ಕಾಣುವ ಭಿನ್ನತೆಗೂ ಬದಲಾವಣೆಗಳಿಗೂ ಏನು ಸಂಬಂಧ-ಎಂಬ ಪ್ರಶ್ನೆಗಳಿಗೆ ಅವನ ವಚನಗಳಲ್ಲಿ ನೇರವಾದ ಉತ್ತರ ದೊರೆಯುವುದಿಲ್ಲ. ಈ ಪ್ರಶ್ನೆಗಳನ್ನು ಎತ್ತಿದವ ಪ್ಲೇಟೊ, ಭಿನ್ನತೆಯನ್ನು ಏಕತೆಯೊಡನೆ,ಚೇತನಸ್ವರೂಪವಾದದ್ದನ್ನು ಅಚೇತನದೊಡನೆ, ಚಿರವಾದದ್ದನ್ನು ಬದಲಾವಣೆಯೊಂದಿಗೆ ಸಮನ್ವಯ ಮಾಡಲು ಪ್ಲೇಟೊ ತನ್ನ ಸಂವಾದಗಳಲ್ಲಿ ಬಹು ಪ್ರಕಾರವಾಗಿ ಪ್ರಯತ್ನಿಸಿದ್ದಾನೆ. ಅಲ್ಲಿ ನಿರೂಪಿತವಾಗಿರುವ ನಿಗೂಢ (ಮಿಸ್ಟಿಕ್) ತತ್ತ್ವವೊಂದನ್ನು ತಾನು ಅವಲಂಬಿಸುತ್ತಿದ್ದರೂ ಬರೆವಣಿಗೆಯ ಮೂಲಕ ಎಂದೆಂದಿಗೂ ಅದನ್ನು ಪ್ರಕಟಿಸುವುದಿಲ್ಲವೆಂದು ಆತ ಹೇಳಿದ್ದಾನೆ. ಒಂದು ನಿಗೂಢ ತತ್ತ್ವಸಂಸ್ಥೆಯ ಮುಖ್ಯರಲ್ಲಿ ಆತ ಒಬ್ಬನೆಂದು ಇತರರ ಹೇಳಿಕೆಗಳಿಂದೂ ಸ್ಪಷ್ಟವಾಗುತ್ತದೆ. ಪ್ಲೇಟೊ ಭೌದ್ಧಿಕ ಏಕತ್ವ (ರ್ಯಾಷನಲ್ ಮಾನಿಸಂ) ತಾತ್ತ್ವಿಕನಲ್ಲದೆ, ನಿಗೂಢ ಏಕತ್ವತಾತ್ತ್ವಿಕ (ಮಿಸ್ಟಿಕಲ್ ಮಾನಿಸ್ಟ್‌) ಕೂಡ ಆಗಿದ್ದನೆಂದು ಹೇಳಲು ಸಾಕಾದಷ್ಟು ಕಾರಣಗಳಿವೆ. ಇವನ ಅನಂತರದ ಪ್ಲೋಟೈನಸ್ ತನ್ನ ನಿಗೂಢತತ್ತ್ವ ಪ್ರತಿಪಾದನೆಗಾಗಿ ಪ್ಲೇಟೋವನ್ನು ವಿಶೇಷವಾಗಿ ಆಶ್ರಯಿಸಿರುವುದು ಆ ಕಾರಣಗಳಲ್ಲಿ ಮುಖ್ಯವಾದುದ್ದು.
ಆಧುನಿಕ ಕಾಲದಲ್ಲಿ
ಆಧುನಿಕರಲ್ಲಿ ಏಕತ್ವವಾದದ ಮುಖ್ಯ ಪ್ರತಿಪಾದಕರು ಬೆನಿಡಿಕ್ಟ್‌ ಸ್ಪಿನೋಜ಼ ಮತ್ತು ತದನಂತರ ಜರ್ಮನ್ ತಾತ್ತ್ವಿಕ ಹೆಗೆಲ್. ಇವನ ಆಂಗ್ಲೇಯ ಅನುಯಾಯಿಗಳಲ್ಲಿ ಎಫ್.ಎಚ್.ಬ್ರಾಡ್ಲೆ ಪ್ರಸಿದ್ಧನಾದವ. ಪಾಶ್ಚಾತ್ಯ ಏಕತ್ವವಾದಿಗಳಲ್ಲಿ ಅರ್ನೆಸ್ಟ್‌ ಹೆಗಲ್, ಕಾರಲ್ ಮಾಕ್ರ್ಸ್‌ ಪ್ರಖ್ಯಾತರು. ಭೌತ ಏಕತ್ವವಾದದ ಒಂದು ಹೊಸ ರೂಪ ಈಗ ರಷ್ಯ ದೇಶದಲ್ಲಿ ವಿರಾಜಿಸುತ್ತಿದೆ.
ಏಕತ್ವವಾದದ ತಿರುಳು
ಏಕತ್ವ ತತ್ತ್ವದ ಮುಖ್ಯ ಅಂಶ ಇದು. ಇದರ ತಳಹದಿಯಾದ ಭಾವನೆ ಸತ್; ಸತ್ಯ ಸ್ವರೂಪವಾದದ್ದು. ಸತ್ಯ ಎಂದರೆ ಸ್ವತಃ ಅಸಂಗತವಲ್ಲದ್ದು, ಅವಿರೋಧವಲ್ಲದ್ದು, ಸ್ವಸಂಗತವಾದದ್ದು, ಸ್ವಸಂಪುರ್ಣವಾದುದ್ದು, ಅವಿಭಾಜ್ಯವಾದ ಒಗ್ಗಟ್ಟುಳ್ಳದ್ದು. ಸರ್ವವ್ಯಾಪಕವಾದದ್ದು, ಎಲ್ಲಕ್ಕೂ ಆಧಾರವಾದದ್ದು. ಈ ಭಾವನೆಯನ್ನು ಎಲ್ಲ ಏಕತ್ವವಾದಿಗಳೂ ಒಪ್ಪುತ್ತಾರೆ. ಆದರೆ ಇದರ ಸ್ವರೂಪವೇನು ? ಏಕೈಕವಾಗಿರುವ ಸತ್ ಭೌತವಾದುದೇ ಜೀವರೂಪವಾದುದೆ ? ಇದು ಭಿನ್ನತೆ ಇಲ್ಲದ. ಬದಲಾವಣೆ ಇಲ್ಲದ, ಬೆಳೆವಣಿಗೆ ಇಲ್ಲದ, ಕಾಲದೇಶಗಳಿಲ್ಲದ, ಸರಳ ಸಾಮಾನ್ಯವೇ ? ಅಥವಾ ವೈವಿಧ್ಯ ಸಹಿತವಾದ ಬೆಳೆವಣಿಗೆಯುಳ್ಳ ಒಂದೇ ? ಒಂದೇ ಆಗಿಯೂ ವೈವಿಧ್ಯದಿಂದ ಕೂಡಿದ್ದರೆ, ಬದಲಾವಣೆಗಳಿಂದ ಕೂಡಿದ್ದರೆ, ಸಾಮಾನ್ಯಕ್ಕೂ ವೈಶಿಷ್ಟ್ಯಕ್ಕೂ, ಸ್ಥಿರತೆಗೂ ಬದಲಾವಣೆಗೂ ಏನು ಸಂಬಂಧ ?-ಈ ಮುಂತಾದ ಪ್ರಶ್ನೆಗಳು ಉದ್ಭವಿಸುತ್ತವೆ. ಈ ಪ್ರಶ್ನೆಗಳಿಗೆ ಏಕತ್ವವಾದಿಗಳು ವಿಧವಿಧವಾದ ಉತ್ತರಗಳನ್ನು ಕೊಟ್ಟಿರುತ್ತಾರೆ. ಈ ಉತ್ತರಗಳು ಭಿನ್ನ ಸಿದ್ಧಾಂತಗಳಾಗಿ ಪರಿಣಮಿಸಿವೆ. ಇವನ್ನು ಸಂಕ್ಷೇಪವಾಗಿ ಪರಿಶೀಲಿಸಬಹುದು.
ಭೌತ ಏಕತ್ವವಾದ
ಈ ವಾದವನ್ನು ಚರಿತ್ರೆಯ ದೃಷ್ಟಿಯಿಂದ ಮೂರು ಹಂತಗಳಲ್ಲಿ ವಿವೇಚಿಸಿದೆ. ಮೊದಲನೆಯದು ಪ್ರಾಕ್ತನರದು. ಥಾಲೀಸ್ ಎಂಬ ಗ್ರೀಕ್ ತಾತ್ತ್ವಿಕ ಎಲ್ಲಕ್ಕೂ ಮೂಲವಾದ ವಸ್ತು ಅಪ್, ಅಂದರೆ ನೀರು ಎಂದು ವಾದಿಸಿದ. ಅನ್ಯಾಕ್ಸಿಮೈನೀಸ್ ಎಲ್ಲಕ್ಕೂ ಮೂಲಭೂತವಾದದ್ದು ವಾಯು ಎಂದು ವಾದಿಸಿದ. ಅವನ ತರುವಾಯದ ಅನ್ಯಾಕ್ಸಿಮೆಂಡರ್ ಎಲ್ಲಕ್ಕೂ ಮೂಲಭೂತವಾದದ್ದು ಅಗ್ನಿ ಎಂದು ವಾದಿಸಿದ. ವೇದದ ಕಾಲದಲ್ಲೂ ಇದೇ ವಿಧವಾದ ವಾದಗಳು ಕಾಣಬರುತ್ತವೆ. ಕೆಲವರು ಎಲ್ಲಕ್ಕೂ ಮೂಲಭೂತವಾದದ್ದು ಆಕಾಶ ಎಂದು ವಾದಿಸಿದರು. ಹೀಗೆ ಕ್ರಮಕ್ರಮವಾಗಿ ಸ್ಥೂಲವಾದ ಭೌತವಸ್ತುವಿನಿಂದ ಹೆಚ್ಚು ಹೆಚ್ಚು ಸೂಕ್ಷ್ಮವಾದ ಭೌತವಸ್ತು ಎಲ್ಲಕ್ಕೂ ಮೂಲವೆಂಬ ತತ್ತ್ವವಿವೇಚನೆ ಬೆಳೆಯಿತು. ಹೀಗೆ ಒಬ್ಬೊಬ್ಬರೂ ಒಂದೇ ವಸ್ತುವಿನಿಂದ ಎಲ್ಲವೂ ಹುಟ್ಟಿದ್ದು ಎಂದು ವಾದಿಸಿದರೂ ಅವು ಭಿನ್ನಗುಣಗಳುಳ್ಳವಾದುದರಿಂದ ಅವುಗಳ ಭಿನ್ನತೆಯನ್ನು ಇಲ್ಲವೆನ್ನಲಾಗುವುದಿಲ್ಲ. ನೀರು ನೀರೆ, ಗಾಳಿ ಗಾಳಿಯೆ, ಬೆಂಕಿ ಬೆಂಕಿಯೆ, ದೊಡ್ಡದಾದರೂ ಸಣ್ಣದಾದರೂ ಅದು ತನ್ನ ಸ್ವಭಾವವನ್ನು ಬಿಟ್ಟು ಕೊಡುವುದಿಲ್ಲ.
ಆಧುನಿಕ ಭೌತವಾದ
ಈ ಆಕ್ಷೇಪಗಳನ್ನು ಭೌತವಾದದ ಮೂರನೆಯ ರೂಪವಾಗಿರುವ ಆಧುನಿಕ ಭೌತವಾದ ಪರಿಹರಿಸಲು ಪ್ರಯತ್ನಿಸಿದೆ. ಈ ಭೌತವಾದಕ್ಕೆ ಡಯಲೆಕ್ಟಿಕ್ ಮೆಟೀರಿಯಲಿಸಂ ಎಂದು ಹೆಸರು. ಇದನ್ನು ಪ್ರತಿಪಾದಿಸಿದವ ಕಾರ್ಲ್ ಮಾರ್ಕ್ಸ್. ಆಧುನಿಕ ಭೌತವಾದಕ್ಕೆ ವಿಜ್ಞಾನ ಆಧಾರ. ವ್ಶೆಜ್ಞಾನಿಕ ಭೌತವಾದ ಅರಿವು ಇಲ್ಲವೆಂದು ಹೇಳುವುದಿಲ್ಲ. ಅರಿವಿನ ಗುಣವನ್ನು ಅಲ್ಲಗಳೆಯುವುದಿಲ್ಲ. ಬುದ್ಧಿಯನ್ನು ತಿರಸ್ಕರಿಸುವುದಿಲ್ಲ. ಅದನ್ನು ಪುರಸ್ಕರಿಸುತ್ತದೆ. ಅದರ ವಾದ ಇಷ್ಟು. ತಿಳಿವು, ಇದ್ದದ್ದನ್ನು ತಿಳಿಯಬಲ್ಲದ್ದೇ ಹೊರತು, ಅದು ಇರವನ್ನು ಹುಟ್ಟಿ ಹಾಕಲಾರದು, ಹಾಗೆ ಅರಿವು ಇರವನ್ನು ಸೃಷ್ಟಿಸಬಹುದಾದರೆ, ಮಂತ್ರಿಸಿದರೆ ಮಾವಿನಕಾಯಿ ಆಗಬೇಕು. ನಾವು ಏನನ್ನಾದರೂ ತಿಳಿಯಬೇಕಾದರೆ ತಿಳಿಯಬೇಕಾದುದರ ಜಾಡನ್ನು ಹಿಡಿದುಹೋಗಬೇಕು. ಸತ್ತನ್ನು ತಿಳಿಸುವುದು ಸತ್ಯ; ಸತ್ಯ ಸತ್ತಿನ ಅನುಯಾಯಿ. ಸತ್ ಸತ್ಯದ ಅನುಯಾಯಿ ಅಲ್ಲ. ವಿಜ್ಞಾನ ಸತ್ತನ್ನು ಅನುಸರಿಸುವುದರಿಂದಲ್ಲವೆ ಅದು ಅಷ್ಟು ಪ್ರಬಲವಾಗಿ ಬೆಳೆದಿರುವುದು? ಸತ್ತಿನ ಮಾರ್ಗವನ್ನು ಅನುಸರಿಸದೆ ಕೇವಲ ಆಲೋಚನೆಯನ್ನೇ ನಂಬಿದರೆ, ಕೇವಲ ಭಾವನೆಗಳಿಂದಲೇ ಸತ್ತನ್ನು ಸ್ಥಾಪಿಸ ಹೊರಟರೆ, ಆ ನಂಬಿಕೆ ಮಿಥ್ಯವಾಗುತ್ತದೆ, ಬರಡಾಗುತ್ತದೆ. ಮಾನವ ತನ್ನ ಭಾವನೆಗಳೇ ಎಲ್ಲಕ್ಕೂ ಮೂಲ ಎಂಬ ಅಭಿಮಾನವನ್ನು ಹೊಂದಿದ್ದರಿಂದ ಅವನು ಪ್ರಗತಿ ಪಡೆಯಲಿಲ್ಲ; ಹಸಿವಿನಿಂದ, ದೌರ್ಬಲ್ಯದಿಂದ ನರಳುವಂತಾದ. ಪ್ರಕೃತಿಯನ್ನು ನಂಬಿ ಪ್ರಕೃತಿಯನ್ನು ಅನುಸರಿಸಿದ ವಿಜ್ಞಾನದ ಪರಿಣಾಮವಾಗಿ ಮಾನವ ಹೆಚ್ಚು ಸಂಪತ್ತನ್ನು ಗಳಿಸಿ, ಹಸಿವು, ಕಾಯಿಲೆ, ದೌರ್ಬಲ್ಯವನ್ನು ನೀಗಲು ಸಾಧ್ಯವಾಗಿದೆ, ಹೆಚ್ಚು ಕಾಲ ಬದುಕಲು ಸಾಧ್ಯವಾಗಿದೆ.
ವಿಜ್ಞಾನ ಮತ್ತೊಂದು ವಿಧದಲ್ಲಿ ಮಾನವನ ಮಿಥ್ಯಾ ಅಥವಾ ಅಂಧಾಭಿಮಾನವನ್ನು ಕರಗಿಸಿದೆ. ಆಧುನಿಕ ಪರಿಣಾಮವಾದದ ಪ್ರಕಾರ, ಮಾನವ ಹುಟ್ಟಿದ್ದು ಈಚೆಗೆ. ಪುರಾತನವಾದ ಸೂರ್ಯ ಚಂದ್ರಾದಿಗಳೊಡನೆ ಹೋಲಿಸಿದರೆ ಮಾನವ ನಿನ್ನೆ ಹುಟ್ಟಿದ ಶಿಶು. ಅರಿವು, ಬುದ್ಧಿ ಹುಟ್ಟುವುದಕ್ಕೆ ಭೌತವಾದ ದೇಹರಚನೆ ಮತ್ತು ಅದರ ಕ್ರಿಯೆಗಳು ಆಧಾರ. ಅರಿವು ಪ್ರಕೃತಿಯ ಮೂಲಕ್ರಿಯೆಯ ಒಂದು ಉಪವ್ಯಾಪಾರ (ಬೈಪ್ರಾಡಕ್ಟ್‌) ಅಥವಾ ಉಪವಿಕಾರ (ಎಪಿಫಿನಾಮೆನನ್) ಎಂದು ಹಕ್ಸ್‌ಲಿ, ಹರ್ಬರ್ಟ್ ಸ್ಪೆನ್ಸರ್ ಮುಂತಾದ ವ್ಶೆಜ್ಞಾನಿಕ ತಾತ್ತ್ವಿಕರು ವಾದಿಸಿರುತ್ತಾರೆ. ವೈದ್ಯರು ಜ್ಞಾನಪಲ್ಲಟವಾಗುವುದಕ್ಕೆ, ಜ್ಞಾನ ತಪ್ಪುವುದಕ್ಕೆ ಶರೀರದಲ್ಲಾಗುವ ಕೆಲವು ಬದಲಾವಣೆಗಳು ಕಾರಣವೆಂದೂ ಮಿದುಳಿಗೆ ಅಗತ್ಯವಾದ ಆಮ್ಲಜನಕದ ಸರಬರಾಯಿ ನಿಂತರೆ ಅರಿವು ನಿಂತು ಹೋಗುವುದೆಂದೂ ಪ್ರಾಯೋಗಿಕವಾಗಿ ಸ್ಥಾಪಿಸಿದ್ದಾರೆ. ಅಲ್ಲದೆ ಪ್ರಪಂಚದ ವಸ್ತುಗಳಲ್ಲಿ ಹೊಸ ಹೊಸ ರಚನೆಗೆ ಈ ಅರಿವು ಕಾರಣವಲ್ಲ. ಅರಿವೇನಿದ್ದರೂ ಹಿಂದೆ ಈ ರೀತಿ ಇದ್ದದ್ದು ಅನಂತರ ಈ ರೀತಿಯಾಗಿ ಪರಿವರ್ತನೆಯಾಗಿದೆ ಎಂದು ತಿಳಿಸುತ್ತದೆಯೇ ಹೊರತು ಆ ಪರಿವರ್ತನೆಗೆ ಕಾರಣವಾಗುವುದಿಲ್ಲ. ವಸ್ತುಗಳನ್ನು ಅರಿತ ಮಾತ್ರದಿಂದ ಅವುಗಳಲ್ಲಿ ಯಾವ ಬದಲಾವಣೆಯೂ ಆಗುವುದಿಲ್ಲ. ಕಾರ್ಯವೇನಿದ್ದರೂ ಭೌತ ಸತ್ತಿನ ಕಾರ್ಯ, ಸತ್ತಿನಲ್ಲಿ ಇಲ್ಲದ ಕಾರ್ಯ ಬೇರೆ ಎಲ್ಲಿಂದಲೂ ಬರಲು ಸಾಧ್ಯವಿಲ್ಲ. ಇಲ್ಲದ್ದರಿಂದ, ಅಸತ್ತಿನಿಂದ ಇರವು ಬಂದಿದೆ ಎಂದು ಹೇಳುವುದು ಅಸಂಗತ ಪ್ರಲಾಪವಾಗುತ್ತದೆ.
ಯಾವ ವಸ್ತುವೇ ಆಗಲಿ ಅದು ಹಿಂದಿನದನ್ನು ತನ್ನೊಳಕ್ಕೆ ಎಳೆದುಕೊಂಡೇ ಸೆಳೆದುಕೊಂಡೇ ಸೇರಿಸಿಕೊಂಡೇ ಇಂದಿನದಾಗುವುದು. ಇಂದಿನದೆಂಬುದು ನಿನ್ನೆಯದರ ಭವಿಷ್ಯ. ಇಂದಿನದು ಭೂತಭವಿಷ್ಯಗಳು ಸಂಧಿಸುವ ಕೇಂದ್ರ. ಹಿಂದಿನದು ಮುಂದಿನದಕ್ಕೆ ನೂಕು ಕೊಡುತ್ತದೆ. ಮುಂದಿನದು ಹಿಂದಿನದನ್ನು ಎಳಕೊಳ್ಳುತ್ತದೆ. ಮುಂದಿನದರಲ್ಲಿ ಹಿಂದಿನದೂ ಇದೆ, ಹಿಂದಿನದರಲ್ಲಿ ಮುಂದಿನದೂ ಇದೆ. ಒಂದನ್ನೊಂದು ಬಿಟ್ಟರೆ ಎರಡೂ ಕುಸಿದು ಬೀಳುತ್ತವೆ. ಈ ತ್ರಿಕಾಲಸಾಮರಸ್ಯವನ್ನು ಬಿಟ್ಟು ಚಲನೆಯಾಗಲಿ, ಚಲನೆಯನ್ನು ಬಿಟ್ಟು ವಸ್ತುವಾಗಲಿ ಇರುವುದಿಲ್ಲ. ಹಿಂದಿನ ಭೌತವಾದಕ್ಕೂ ಈ ಹೊಸ ಭೌತವಾದಕ್ಕೂ ವ್ಯತ್ಯಾಸವಿರುವುದು ಇಲ್ಲಿ. ಚಲನೆ ಇಲ್ಲದ ಭೌತವಸ್ತುವಿದೆ, ಭೌತವಸ್ತುವಿನಿಂದ ಪ್ರತ್ಯೇಕವಾದ ಚಲನೆ ಇದೆ, ವಸ್ತುಚಲನೆಗಳಿಂದ ಪ್ರತ್ಯೇಕವಾಗಿ ದಿಕ್ ಮತ್ತು ಕಾಲಗಳು ಇವೆ, ಆಕಾಶವೆಂಬ ಖಾಲಿ ಜಾಗದಲ್ಲಿ ಅದಕ್ಕೆ ಬಾಹಿರವಾದ ವಸ್ತು ಇದೆ, ಕಾಲವೆಂಬ ಇನ್ನೊಂದು ವಸ್ತುವಿನಲ್ಲಿ ಅದರಿಂದ ಹೊರತಾದ ಚಲನೆ ಇದೆ. ಹೀಗೆ ಒಂದಕ್ಕೊಂದು ಆಂತರಿಕ ಸಂಬಂಧವಿಲ್ಲದ ಭೌತವಸ್ತು, ಚಲನೆ, ಆಕಾಶ, ಕಾಲ ಇವುಗಳ ಸಂಸರ್ಗವೇ ಈ ವಿಶ್ವವೆಂದು ಹಳೆಯ ಭೌತವಾದ ಎಣಿಸಿತ್ತು. ಈಗಿನ ಹೊಸ ಭೌತವಾದದ ಪ್ರಕಾರ ಅವು ಯಾವುದೊಂದೂ ಹೊರಚ್ಚಾಗಿ, ಪ್ರತ್ಯೇಕವಾಗಿ, ಒಂದಕ್ಕೊಂದು ಬಾಹಿರವಾಗಿ ಇರುವುದಿಲ್ಲ. ಚಲನೆಯನ್ನೊಳಗೊಳ್ಳದ ಭೌತವಸ್ತುವಿಲ್ಲ; ಆಕಾಶ ಮತ್ತು ಕಾಲವನ್ನೊಳಗೊಳ್ಳದ ವಸ್ತುವಾಗಲಿ ಚಲನೆಯಾಗಲಿ ಇಲ್ಲ; ಭಿನ್ನತೆ ಇಲ್ಲದ ಏಕಪ್ರಕಾರತೆಯೂ ಏಕತೆ ಇಲ್ಲದ ಭಿನ್ನತೆಯೂ ಇಲ್ಲ. ಈ ವಿಶ್ವ ಯಾವ ಕಾಲದಲ್ಲೂ ತಾನೇ ತಾನಾಗಿ ಇರಬಲ್ಲ, ಒಂದಕ್ಕೊಂದು ಬಾಹಿರವಾದ, ಏಕಾಕಿಯಾದ, ಅಂಟಿಲ್ಲದ ಸಂಬಂಧಗಳಿಲ್ಲದೆ ಸರಳರೂಪವಾಗಿ ಇರಲಿಲ್ಲ. ಹಾಗೆ ಈಗಲೂ ಇಲ್ಲ, ಮುಂದೆಯೂ ಇರುವುದಿಲ್ಲ. ಈ ವಿಶ್ವ ಎಲ್ಲ ಕಾಲದಲ್ಲೂ ದೇಶ, ಕಾಲ, ಚಲನೆಗಳ ಆಂತರಿಕ ಸಂಬಂಧವನ್ನು ಒಳಗೊಂಡ ಭಿನ್ನಾಭಿನ್ನವಸ್ತು. ಈ ಹೊಸ ಭೌತವಾದವನ್ನು ಹಳೆಯದಾದ ಅವಿಚಾರ ರಮಣೀಯ ಭೌತವಾದದಿಂದ ಪ್ರತ್ಯೇಕಿಸಲು ಅದನ್ನು ವಿಚಾರರಮಣೀಯವಾದವೆಂದು ಮಾರ್ಕ್ಸ್, ಎಂಜೆಲ್,ಲೆನಿನ್ನರು ಕರೆದಿರುತ್ತಾರೆ. ಇದು ಹಳೆಯಕಾಲದ ಅಶಿಕ್ಷಿತ ಚಾರ್ವಾಕ ವಾದವಲ್ಲ, ಭಾರತೀಯರು ಹಿಂದೆ ಗುರುತಿಸಿದ್ದ ಸುಶಿಕ್ಷಿತ ಚಾರ್ವಾಕವಾದ. ಈ ವಾದವನ್ನು ಮಾರ್ಕ್ಸ್ ಮೊಟ್ಟ ಮೊದಲಿಗೆ ಸೂಚಿಸಿದನಾದರೂ ಅದು ಅಷ್ಟು ಮೈತುಂಬಿಕೊಂಡಿರಲಿಲ್ಲ. ಲೆನಿನ್ನಲ್ಲಿ ಅದು ಸ್ವಲ್ಪ ಮೈ ತುಂಬಿದೆ. ಲೆನಿನ್ನನಿಂದ ಈಚೆಗೆ ಬೆಳೆದ ವಿಜ್ಞಾನವನ್ನೂ ಮಾಕ್ರ್ಸ್‌ನ ವಾದಕ್ಕೆ ಇತರ ತಾತ್ತ್ವಿಕರು ಎತ್ತಿದ ಆಕ್ಷೇಪಗಳನ್ನೂ ಗಣನೆಗೆ ತೆಗೆದುಕೊಂಡು, ಹೊಸ ವಿಜ್ಞಾನಕ್ಕೆ ಹೊಂದುಕೊಳ್ಳುವಂತೆಯೂ ಮಾಕ್ರ್ಸ್‌ನ ತತ್ತ್ವದಲ್ಲಿ ಕಾಣುವ ಅಸ್ಪಷ್ಟತೆಯನ್ನು ಹೋಗಲಾಡಿಸುವಂತೆಯೂ ಇಂದಿನ ವೈಚಾರಿಕಭೌತವಾದ ರೂಪುಗೊಳ್ಳುತ್ತಿದೆ. ಆ ವಿಚಾರವಾದ ಚಾರಿತ್ರಿಕವಾದವಾದುದರಿಂದ ಭವಿಷ್ಯದೃಷ್ಟಿಯಷ್ಟೇ (ಫ್ಯೂಚರಿಸಂ) ಸಂಪ್ರದಾಯದ ದೃಷ್ಟಿಯೂ (ಟ್ರೆಡಿಷನಲಿಸಂ) ಮುಖ್ಯವೆಂದು ಎಣಿಸುತ್ತದೆ. ಈ ಹೊಸಭೌತವಾದ ಇಂದು ತಾನು ಪ್ರತಿಪಾದಿಸುತ್ತಿರುವ ತತ್ತ್ವವೇ ಕೊನೆಯ ಮಾತೆಂದು ಪರಿಗಣಿಸಿರುವುದಿಲ್ಲ. ಅದನ್ನು ಮೀರಿಸುವ, ಅದಕ್ಕಿಂತ ವಿಹಿತವಾದ ಮತ್ತು ಸುಂದರವಾದ ಭೌತವಾದಗಳು ಹುಟ್ಟಲೇಬೇಕು, ಹುಟ್ಟಿಯೇ ಹುಟ್ಟುತ್ತವೆ - ಎಂದು ಸಾರುತ್ತಿದೆ. ಆದ್ದರಿಂದ ಈಗಿರುವ ಭೌತವಾದ ಸದ್ಯದಲ್ಲಿ ಸಮರ್ಪಕವೆಂದು ತಿಳಿಯಬೇಕೇ ಹೊರತು ಹೊಸ ವಿವೇಚನೆ, ಹೊಸ ಜೀವನಕ್ಕೆ ಅವಕಾಶವೇ ಇಲ್ಲದಷ್ಟು ಪರಿಪುರ್ಣವೆಂದು ತಿಳಿಯಲಾಗದು. ಪ್ರತಿಯೊಂದು ಕಾಲದ ಜನರೂ ತಮ್ಮ ಸ್ಥಿತಿಗೆ ತಕ್ಕಂತೆ ವಿವೇಚನೆ ನಡೆಸುತ್ತಲೇ ಇರಬೇಕು. ಏಕೆಂದರೆ ಹಿಂದಿನವರು ಹಾಗೆ ವಿವೇಚನೆ ನಡೆಸಿದ್ದುದರಿಂದಲೇ ಅವರು ತಮ್ಮ ಬಾಳನ್ನು ರೂಪಿಸಿಕೊಂಡದ್ದು. ನಮ್ಮ ಬಾಳನ್ನು ರೂಪಿಸಿಕೊಳ್ಳುವುದು ನಮ್ಮ ಪಾಲಿಗೆ ಬಂದ ಜವಾಬ್ದಾರಿ. ಯಾವ ಕಾಲದವರೂ ಈ ಜವಾಬ್ದಾರಿಯನ್ನು ಬಿಟ್ಟುಕೊಡಲಾಗದು. ಈ ಜವಾಬ್ದಾರಿಯ ಅರಿವಿಲ್ಲದ ಜನರ ಜೀವನ ಹುರುಳಿಲ್ಲದ ಜಳ್ಳು ಜೀವನವಾಗಿ ಪರಿಣಮಿಸುತ್ತದೆ.
ಬಹುಮುಖ ವಿಮರ್ಶೆ
ಡಯಲೆಕ್ಟಿಕ್ ಎಂಬ ಪದದ ಅರ್ಥವನ್ನು ಸೂಚಿಸಿದಲ್ಲದೆ ಭೌತವಾದದ ವಿವೇಚನೆ ಪುರ್ಣವಾಗುವುದಿಲ್ಲ. ಈ ಪದ ಪಾಶ್ಚಾತ್ಯ ತತ್ತ್ವಶಾಸ್ತ್ರದಲ್ಲಿ ತುಂಬ ಪ್ರಭಾವಶಾಲಿಯಾದುದು. ಇದು ಹುಟ್ಟಿದ್ದು ಪ್ಲೇಟೊವಿನ ಚಿತ್ ಪ್ರಧಾನವಾದ ತತ್ತ್ವದಲ್ಲಿ. ಡಯಲೆಕ್ಟಿಕ್ ಎಂದರೆ ಬಹುಮುಖವಾದ ವಿಮರ್ಶೆ. ಏಕಪ್ರಕಾರ ಒಂದೇ ಸರಣಿಯಲ್ಲಿ ಆಲೋಚನೆಯನ್ನು ನಡೆಸಿದರೆ ಆಲೋಚನೆ ಗೊಡ್ಡುಬೀಳುತ್ತದೆ. ವಿಚಾರ ಹುಟ್ಟುವುದಕ್ಕೆ ಎರಡು ಪಕ್ಷಗಳಾದರೂ ಇರಬೇಕು. ಮನುಷ್ಯ ಏಕಾಕಿಯಲ್ಲ, ಸಮಾಜಜೀವಿ. ಇಬ್ಬರಿಲ್ಲದೇ ಮನುಷ್ಯಜನ್ಮವೇ ಅಸಾಧ್ಯ. ಹೆಣ್ಣೂ ಆಲೋಚಿಸಬೇಕು. ಗಂಡೂ ಆಲೋಚಿಸಬೇಕು. ತಮ್ಮ ಸ್ಥಿತಿಗತಿ, ದೇಹಧರ್ಮ, ಮನೋಧರ್ಮಗಳನ್ನು ದೃಷ್ಟಿಯಲ್ಲಿಟ್ಟುಕೊಂಡು ಆಲೋಚಿಸಬೇಕು. ತನ್ನತನವನ್ನು ಯಾರೂ ನಿರಾಕರಿಸಲಾಗುವುದೂ ಇಲ್ಲ, ನಿರಾಕರಿಸಬೇಕಾದ ಅಗತ್ಯವೂ ಇಲ್ಲ. ನಮ್ಮನ್ನು ನಾವು ಬಿಟ್ಟರೆ, ನಮ್ಮಿಂದ ನಾವು ದೂರಸರಿದುಬಿಟ್ಟರೆ, ನಮ್ಮನ್ನು ನಾವು ರಕ್ಷಿಸಿಕೊಳ್ಳದಿದ್ದರೆ, ನಮ್ಮಿಂದ ನಾವು ಸುಖ ದೊರಕಿಸಿಕೊಳ್ಳಲಾಗಿದಿದ್ದರೆ, ಬೇರೆ ಯಾರಿಂದಲೂ ಅವರು ಎಷ್ಟೇ ಸಮರ್ಥರಾದರೂ-ರಕ್ಷಣೆ ಇಲ್ಲ, ಬಿಡುಗಡೆ ಇಲ್ಲ, ಸೌಖ್ಯವಿಲ್ಲ. ನಮ್ಮನ್ನು ನಾವು ನಿರಾಕರಿಸಲಾಗದಿದ್ದರೆ ಇತರರೂ ತಮ್ಮನ್ನು ತಾವು ನಿರಾಕರಿಸಲಾಗುವುದಿಲ್ಲ. ಈ ಮುಖ್ಯ ಅಂಶವನ್ನು ಗ್ರಹಿಸಿದರೆ ಒಂದು ಸಾರ್ವತ್ರಿಕ ತತ್ತ್ವ ದೊರೆತಂತಾಗುತ್ತದೆ. ಪ್ರತಿಯೊಬ್ಬರೂ ತಮ್ಮ ಕಾಲುಗಳ ಮೇಲೆ ನಿಲ್ಲಬೇಕು. ಇತರರನ್ನೂ ಹಾಗೆಯೆ ತಮ್ಮ ಕಾಲಿನ ಮೇಲೆ ನಿಲ್ಲಲು ಅವಕಾಶ ಕೊಡಬೇಕು. ಹಾಗಾದರೆ ಇಬ್ಬರಲ್ಲೂ ಸಾಮರಸ್ಯ ಕುದುರುತ್ತದೆ. ಮನುಷ್ಯಜೀವನಕ್ಕೆ ಹೊಂದುವ ಈ ತತ್ತ್ವ ಎಲ್ಲಕ್ಕೂ ಅನ್ವಯವಾಗುತ್ತದೆ. ಈ ವಿಶ್ವದಲ್ಲಿ ಪ್ರತಿಯೊಂದು ವಸ್ತುವೂ ತನ್ನತನವನ್ನು ಪಡೆದಿರುತ್ತದೆ. ಪ್ರತಿಯೊಂದು ವಸ್ತುವು ಅದೇ ವಿಧವಾದ ತನ್ನತನವನ್ನು ಪಡೆದ ಇತರ ವಸ್ತುಗಳೊಡನೆ ಸಂಬಂಧ ಪಡೆದಿರುತ್ತದೆ. ಪ್ರತಿಯೊಂದು ವಸ್ತುವೂ ಶಕ್ತಿಪುಂಜವಾಗಿದೆ. ಅದು ಬೆಳೆಯುವ ವಸ್ತು. ಆದರೆ ಈ ಒಂದೊಂದರ ಬೆಳೆವಣಿಗೆಯೂ ಇತರ ವಸ್ತುಗಳ ಬೆಳೆವಣಿಗೆಗೆ ಸಾಪೇಕ್ಷವಾಗಿರುತ್ತದೆ. ಒಂದನ್ನು ಬಿಟ್ಟು ಇನ್ನೊಂದು ಬೆಳೆಯುವಂತಿಲ್ಲ. ಆದ್ದರಿಂದ ಯಾವ ವಸ್ತುವು ಬೆಳೆಯಬೇಕಾದರೂ ತನ್ನತನವನ್ನು ಬಿಡುವಂತಿಲ್ಲ. ಇತರ ವಸ್ತುಗಳೊಡನೆ ಸಂಬಂಧವನ್ನೂ ಬಿಡುವಂತಿಲ್ಲ, ವಸ್ತು ವಸ್ತುವಿಗೆ ಇರುವ ಭೇದವನ್ನೂ ಸಂಬಂಧವನ್ನೂ ನಿರಾಕರಿಸಲಾಗುವುದಿಲ್ಲ. ವಸ್ತುಸ್ಥಿತಿ ಹೀಗಿರುವುದರಿಂದ ಒಂದಕ್ಕೊಂದು ಪ್ರತಿಯಾಗಿ ನಿಲ್ಲುವುದು, ಅನಿವಾರ್ಯ. ಇವುಗಳ ಘರ್ಷಣೆ ಅನಿವಾರ್ಯ. ಅಂತೆಯೆ ಘರ್ಷಣೆಯನ್ನು ಮೆಟ್ಟಿ ಸಮರಸ ಸಂಬಂಧವನ್ನು ಕುದುರಿಸುವುದೂ ಅಷ್ಟೇ ಅನಿವಾರ್ಯ. ವಿಶ್ವ ಬೆಳೆಯುತ್ತಿರುವುದಕ್ಕೆ ಈ ಘರ್ಷಣೆ ಒಂದು ರೆಕ್ಕೆಯಾದರೆ ಸಾಮರಸ್ಯ, ಹೊಂದಿಕೆ ಇನ್ನೊಂದು ರೆಕ್ಕೆ. ಈ ವಿಶ್ವಕ್ರಿಯೆಯ ಸಾರ್ವತ್ರಿಕ ಸ್ವರೂಪ ದ್ವಂದ್ವದಿಂದ ನಿದರ್ವ್‌ಂದ್ವವನ್ನು ಕುದುರಿಸುವುದು. ಈ ಬೆಳೆವಣಿಗೆಯ ರೀತಿಯನ್ನೇ ಮಾಕ್ರ್ಸ್‌ ಮತ್ತು ಲೆನಿನ್ ಡಯಲೆಕ್ಟಿಕಲ್ ಪ್ರೋಸೆಸ್ ಎಂದು ಕರೆದಿರುವುದು. ಈ ತತ್ತ್ವವೇ ವಿಶ್ವಕ್ರಿಯೆಯ ಭೌತವಸ್ತುಗಳ, ಸಸ್ಯಗಳ, ಪ್ರಾಣಿಗಳ-ಹೀಗೆ, ಎಲ್ಲದರ ಕ್ರಿಯೆಯ ಮರ್ಮವನ್ನೂ ತೆರೆದು ತೋರಿಸುವ ಬೀಗದ ಕೈ.
ವಿಶ್ವವು ಬೆಳೆದು ನವನವೋನ್ಮೇಷಕವಾಗುತ್ತಿದೆ. ಹೊಸ ಬೆಲೆಗಳು ಹುಟ್ಟುತ್ತಿವೆ. ವಿಷಮ ಸ್ಥಿತಿಯಿಂದ ಸಮಸ್ಥಿತಿ ಹುಟ್ಟುತ್ತಿದೆ. ಕಾಲಾಂತರದಲ್ಲಿ ಅಸಮಸ್ಥಿತಿ ಉದ್ಭವಿಸಬಹುದು. ವಿಶ್ವದ ಬೆಳೆವಣಿಗೆ ಏಕಪ್ರಕಾರವಾದದ್ದಲ್ಲ, ಅನೇಕ ಪ್ರಕಾರವಾದದ್ದು. ಅದರದು ಎಂದೆಂದಿಗೂ ಮುಗಿಯದ ಚರಿತ್ರೆ. ಹೊಸಭೌತವಾದಿಗಳ ಈ ಡಯಲೆಕ್ಟಿಕ್ ಕ್ರಮಕ್ಕೆ ಹೆಗೆಲ್ಲನ ಡಯಲೆಕ್ಟಿಕ್ ಮುಖ್ಯವಾದ ಪ್ರಚೋದನೆ. ಹೊಸಭೌತವಾದಿಗಳು ಅದನ್ನು ಮಾರ್ಪಡಿಸಿ ಭೌತವಾದಕ್ಕೆ ಹೊಂದಿಸಿಕೊಂಡಿದ್ದಾರೆ. ಹೆಗೆಲ್ ಇರವು ಅರಿವು ಒಂದೇ, ಇರವು ಚಿದ್ರೂಪವಾದದ್ದು-ಎಂಬ ತತ್ತ್ವವನ್ನೂ ತನ್ನ ತತ್ತ್ವದ ಆಧಾರಪ್ರತಿಜ್ಞೆಯಾಗಿ ಅಂಗೀಕರಿಸಿದ. ಭೌತ ವಸ್ತು ಅಂತಿಮವಾಗಿ ಮಿಥ್ಯೆ ಎಂದು ಸಿದ್ಧಾಂತ ಮಾಡಿದ. ಪರಮಚೈತನ್ಯವೇ ಪರಮ ಸತ್. ಅದರಲ್ಲಿ ಎಲ್ಲವೂ ಸಮರಸವಾಗುತ್ತದೆ. ಉಳಿದೆಲ್ಲವೂ ಬದಲಾಯಿಸುತ್ತಿದ್ದರೂ ಅದು ಮಾತ್ರ ಬದಲಾಯಿಸುವುದಿಲ್ಲ. ಉಳಿದೆಲ್ಲವೂ ಅಪರಿಪುರ್ಣವಾದುದರಿಂದ ಅವುಗಳಲ್ಲಿ ಪರಸ್ಪರ ಗೊಂದಲ, ತಿಕ್ಕಾಟ, ಅನಿವಾರ್ಯ. ಚಿದ್ರೂಪವಾದ ಸತ್ ಪರಿಪುರ್ಣವಾದುದರಿಂದ. ಅದರಲ್ಲಿ ಗೊಂದಲವಿಲ್ಲ, ತಿಕ್ಕಾಟವಿಲ್ಲ, ಚರಿತ್ರೆ ಇರುವುದು ಲೋಕವಸ್ತುಗಳಿಗೇ ಹೊರತು ಈ ಅಲೌಕಿಕ ಚೈತನ್ಯಕ್ಕಲ್ಲ. ಇದಕ್ಕೆ ಹುಟ್ಟಿಲ್ಲ, ಸಾವಿಲ್ಲ, ಬೆಳೆವಣಿಗೆ ಇಲ್ಲ. ಸಾವಿರ ಚರಿತ್ರೆಗಳನ್ನು ಒಳಗೊಂಡಿದ್ದರೂ ಇದು ಮಾತ್ರ ಚರಿತ್ರೆಗೆ ಒಳಪಟ್ಟಿದ್ದಲ್ಲ. ದ್ವಂದ್ವ ವಿಶ್ವಕರ್ಮವೇ ಹೊರತು ವಿಶ್ವಾತೀತವಾದ ಪರಮ ಸತ್ ನಿರ್ ದ್ವಂದ್ವವಾದದ್ದು-ಎಂಬುದು ಹೆಗೆಲ್ಲನ ಅಂತಿಮ ಸಿದ್ಧಾಂತ.
ಡಯಲೆಕ್ಟಿಕಲ್ ಭೌತವಾದ ಕೇವಲ ಏಕರೂಪವಾದ ದ್ವೈತದಿಂದ ಭಿನ್ನವೆಂದು ಹೇಳಿಕೊಳ್ಳಬಹುದೇ ಹೊರತು ಭೇದಾಭೇದವನ್ನು ಒಳಗೊಂಡ ಪರಿಣಾಮ ರೂಪದ ಶಕ್ತಿವಿಶಿಷ್ಟಾದ್ವೈತಕ್ಕೂ ಅದಕ್ಕೂ ಭೇದ ತುಂಬ ಕಡಿಮೆ. ಡಯಲೆಕ್ಟಿಕಲ್ ಭೌತವಾದದ ಭೌತವಸ್ತು ಸೃಷ್ಟ್ಯಾತ್ಮಕವಾದದ್ದು, ಪ್ರಕೃತಿ ನವನವೋನ್ಮೇಷಶಾಲಿಯಾದದ್ದು. ಎಂದಮೇಲೆ ಅದಕ್ಕೂ ಭೇದ ಸಹಿತವಾದ, ಕಾಲದೇಶ ಸ್ವರೂಪಿಯಾದ ಶಕ್ತಿಯ ಪರಿಣಾಮವೇ ಈ ವಿಶ್ವ ಎಂದು ಹೇಳುವ ಶಕ್ತಿವಿಶಿಷ್ಟಾದ್ವೈತಕ್ಕೂ ತತ್ತ್ವದಲ್ಲಿ ಭೇದವಿಲ್ಲ. ರಷ್ಯದ ತಾತ್ತ್ವಿಕರು ಭಾರತೀಯ ಶಕ್ತಿತತ್ತ್ವವನ್ನು ಪರಿಚಯ ಮಾಡಿಕೊಂಡರೆ ಆಗ ತಮ್ಮ ತತ್ತ್ವಕ್ಕೆ ಆಧಾರವಾದ ತತ್ತ್ವವನ್ನು ಭೌತವಸ್ತುವೆಂದು ಕರೆಯುವುದಕ್ಕಿಂತ ಶಕ್ತಿ ಎಂದು ಕರೆಯುವುದು ಹೆಚ್ಚು ಸಮಂಜಸವೆಂದು ಮನಗಾಣಬಹುದು. ಅನ್ನದಿಂದ ಪ್ರಾಣ, ಪ್ರಾಣದಿಂದ ಮನಸ್, ಮನಸ್ಸಿನಿಂದ ವಿಜ್ಞಾನ, ವಿಜ್ಞಾನದಿಂದ ಆನಂದ, ಇವೆಲ್ಲವೂ ಭೇದಾಭೇದವುಳ್ಳ ಚೇತನಾತ್ಮಕವಾದ ಶಕ್ತಿಯ ಕ್ರಮವಾದ ಅಂತಸ್ತುಗಳು. ಭಾರತೀಯ ಏಕತ್ತ್ವವಾದ ವಿಷಯದ ವಿವರಗಳಿಗೆ ಅದ್ವೈತ.ಲೇಖನವನ್ನು ನೋಡಿ.
ಬಾಹ್ಯ ಸಂಪರ್ಕಗಳು
ವರ್ಗ:ತತ್ತ್ವಶಾಸ್ತ್ರ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಚೌಕದ ದೀಪ
ವರ್ಗ:ವರ್ಷ-೧೯೬೯ ಕನ್ನಡಚಿತ್ರಗಳು
ಚಾರ್ಲ್ಸ್‌ ಡಿಕನ್ಸ್
ಚಾರ್ಲ್ಸ್‌ ಜಾನ್‌ ಹಫಾಮ್‌ ಡಿಕನ್ಸ್‌, FRSA (7 ಫೆಬ್ರವರಿ 1812–9 ಜೂನ್‌ 1870), ಕಾವ್ಯನಾಮ "ಬೋಝ್‌‌", ವಿಕ್ಟೋರಿಯಾ ಯುಗದ ಅತ್ಯಂತ ಜನಪ್ರಿಯ ಇಂಗ್ಲಿಷ್‌ ಕಾದಂಬರಿಕಾರನಾಗಿದ್ದ ಮತ್ತು ಸಾರ್ವಕಾಲಿಕವಾಗಿರುವ ಅತ್ಯಂತ ಜನಪ್ರಿಯರ ಪೈಕಿ ಒಬ್ಬನಾಗಿದ್ದ. ಸಾಮಾಜಿಕ ಸುಧಾರಣೆಯ ವಸ್ತುವು ಆತನ ಕೃತಿಯಾದ್ಯಂತ ಪ್ರವಹಿಸುವುದರೊಂದಿಗೆ, ಸಾಹಿತ್ಯದ ಅತ್ಯಂತ ಸಾಂಪ್ರದಾಯಿಕ ಮಾದರಿ ಪಾತ್ರಗಳ ಪೈಕಿ ಕೆಲವೊಂದನ್ನು ಆತ ಸೃಷ್ಟಿಸಿದ. ಆತನ ಕಾದಂಬರಿಗಳು ಹಾಗೂ ಕಿರುಗತೆಗಳ ಜನಪ್ರಿಯತೆ ಎಷ್ಟಿದೆಯೆಂದರೆ, ಅವುಗಳ ಮುದ್ರಿತಪ್ರತಿ ಅಲಭ್ಯವಾಗಿದೆ ಎಂಬ ಪರಿಸ್ಥಿತಿ ಎಂದಿಗೂ ನಿರ್ಮಾಣಗೊಂಡಿದ್ದೇ ಇಲ್ಲ.
ಆತನ ಕೃತಿಗಳಲ್ಲಿ ಬಹುಪಾಲು, ಆ ಸಮಯದಲ್ಲಿ ಕಾದಂಬರಿಯನ್ನು ಪ್ರಕಟಿಸುವುದರ ಒಂದು ಜನಪ್ರಿಯ ಮಾರ್ಗವಾಗಿದ್ದ, ಧಾರಾವಾಹಿಯಾಗಿರುವ ಸ್ವರೂಪದಲ್ಲಿ ನಿಯತಕಾಲಿಕಗಳು ಹಾಗೂ ಸಂಕೀರ್ಣ ಪತ್ರಿಕೆಗಳಲ್ಲಿ ಮೊದಲು ಕಾಣಿಸಿಕೊಂಡವು. ಧಾರಾವಾಹಿಯ ಪ್ರಕಟಣೆಯು ಪ್ರಾರಂಭವಾಗುವುದಕ್ಕೆ ಮುಂಚಿತವಾಗಿ ಸಂಪೂರ್ಣ ಕಾದಂಬರಿಯನ್ನು ಬರೆದು ಮುಗಿಸುವುದು ಇತರ ಲೇಖಕರ ಪರಿಪಾಠವಾಗಿದ್ದರೆ, ಡಿಕನ್ಸ್‌ ಅವನ್ನು ಭಾಗ ಭಾಗಗಳಾಗಿ, ಅವು ಯಾವ ಕ್ರಮದಲ್ಲಿ ಕಾಣಿಸಿಕೊಳ್ಳಬೇಕೋ ಹಾಗೆ ಬರೆಯುತ್ತಿದ್ದ. ಈ ಪರಿಪಾಠದಿಂದಾಗಿ ಆತನ ಕಥೆಗಳಿಗೆ ಒಂದು ನಿರ್ದಿಷ್ಟ ಸ್ವರೂಪದ ಲಯ ಸಿಕ್ಕಂತಾಗಿ ಒಂದು "ಕುತೂಹಲ ಘಟ್ಟ‌"ದಿಂದ ಮತ್ತೊಂದಕ್ಕೆ ಸಾಗುವಾಗ ಕೊಂಚ ವಿರಾಮವನ್ನು ನೀಡುತ್ತಿತ್ತು. ಇದರಿಂದಾಗಿ ಮುಂದಿನ ಕಂತು ಯಾವಾಗ ಬರುವುದೋ ಎಂದು ಓದುಗರು ತುದಿಗಾಲಲ್ಲಿ ನಿಲ್ಲುವಂತಾಗುತ್ತಿತ್ತು.
ಜಾರ್ಜ್‌ ಗಿಸ್ಸಿಂಗ್‌ ಮತ್ತು G. K. ಚೆಸ್ಟರ್‌ಟನ್‌‌ನಂಥ ಲೇಖಕರಿಂದ ಆತನ ಕೆಲಸವು ಹೊಗಳಿಕೆಗೆ ಪಾತ್ರವಾಗಿದೆ. ಕಾದಂಬರಿಯ ಗದ್ಯದ ನೈಪುಣ್ಯ, ಮತ್ತು ಅನನ್ಯ ವ್ಯಕ್ತಿತ್ವಗಳಿಂದ ಸಮೃದ್ಧವಾಗಿದ್ದ ಅದರ ವೇದಿಕೆ ಇತ್ಯಾದಿಗಳಿಂದಾಗಿ ಈ ಹೊಗಳಿಕೆಯು ಆತನಿಗೆ ದಕ್ಕುತ್ತಿತ್ತು. ಆದರೆ ಅವನ ಕಾದಂಬರಿಗಳ ಇದೇ ಗುಣಲಕ್ಷಣಗಳು, ಡಿಕನ್ಸ್‌ನನ್ನು ಆತನ ಅತಿಭಾವುಕತೆ ಮತ್ತು ಅಸಂಭಾವ್ಯತೆಗಾಗಿ ಹೆನ್ರಿ ಜೇಮ್ಸ್‌ ಮತ್ತು ವರ್ಜೀನಿಯಾ ವೂಲ್ಫ್‌ನಂಥ ಇತರರು ಟೀಕಿಸುವಂತೆ ಮಾಡಿವೆ.
ಆರಂಭಿಕ ವರ್ಷಗಳು
ಆತನ ಆರಂಭಿಕ ವರ್ಷಗಳು ಒಂದು ಸಹಜ ಸುಂದರ ಅವಧಿಯಾಗಿತ್ತು ಎಂದು ತೋರುತ್ತದೆ. ಆದರೂ ಆತ ಆಗ ತನ್ನ ಕುರಿತಾಗಿ ಓರ್ವ "ಅತ್ಯಂತ ಚಿಕ್ಕ ಮತ್ತು ಹೆಚ್ಚು-ನಿರ್ದಿಷ್ಟವಾಗಿ-ಕಾಳಜಿಯನ್ನು-ತೆಗೆದುಕೊಳ್ಳದ ಹುಡುಗನಂತೆ" ಭಾವಿಸಿದ್ದ. ಆತ ಹೊರಾಂಗಣದಲ್ಲೇ ಕಾಲವನ್ನು ಕಳೆದನಾದರೂ, ಅಪಾರ ಆಸಕ್ತಿಯಿಂದ ಓದುವಿಕೆಯನ್ನೂ ಕೈಗೊಳ್ಳುತ್ತಿದ್ದ. ಟೋಬಿಯಾಸ್‌ ಸ್ಮೊಲೆಟ್‌ ಮತ್ತು ಹೆನ್ರಿ ಫೀಲ್ಡಿಂಗ್‌ ಬರೆದಿರುವ ತುಂಟರ ಕೃತ್ಯಗಳನ್ನು ಕುರಿತ ಕಾದಂಬರಿಗಳ ಕಡೆಗೆ ಅವನಿಗೆ ವಿಶೇಷವಾದ ಆಸಕ್ತಿಯಿತ್ತು. ತನ್ನ ಜೀವನದ ನಂತರದ ದಿನಗಳಲ್ಲಿ ತನ್ನ ಬಾಲ್ಯದ ಹೃದಯಸ್ಪರ್ಶಿಯಾದ ನೆನಪುಗಳ ಕುರಿತು, ಮತ್ತು ತನ್ನ ಕಾದಂಬರಿಗಳಿಗೆ ಜೀವ ತುಂಬಲು ಆತ ಬಳಸುತ್ತಿದ್ದ ಜನರು ಮತ್ತು ಘಟನೆಗಳ ಆತನ ಸನಿಹದ ಛಾಯಾಚಿತ್ರೀಯ ಸ್ಮೃತಿಯ ಕುರಿತು ಮಾತನಾಡಿದ. ನೌಕಾ ವೇತನದ ಕಚೇರಿಯಲ್ಲಿನ ಜಾನ್‌ ಡಿಕನ್ಸ್‌ನ ಹೇಳಿಕೊಳ್ಳುವಂತಿಲ್ಲದ ಏಳಿಗೆಯು ಚಾಥಮ್‌ನಲ್ಲಿನ ವಿಲಿಯಂ ಗಿಲ್ಸ್‌ನ ಶಾಲೆಯಲ್ಲಿ ಕಿರಿಯ ಚಾರ್ಲ್ಸ್‌ಗೆ ಕೆಲವೇ ವರ್ಷಗಳ ಖಾಸಗಿ ಶಿಕ್ಷಣವನ್ನು ಕೊಡಿಸಬಲ್ಲಷ್ಟು ಸಾಮರ್ಥ್ಯವನ್ನು ಹೊಂದಿತ್ತು. ತನ್ನ ಸಾಮಾಜಿಕ ಸ್ಥಾನಮಾನವನ್ನು ಬೆಳೆಸುವಲ್ಲಿ ಮತ್ತು ಇಲ್ಲವಾದರೆ ಉಳಿಸಿಕೊಂಡು ಹೋಗುವಲ್ಲಿ, ತನ್ನ ಗಳಿಕೆಗಿಂತ ಆಚೆಗಿನ ಮಟ್ಟಕ್ಕೆ ಜಾನ್‌ ಡಿಕನ್ಸ್‌ ಹಣವನ್ನು ಖರ್ಚುಮಾಡಿದ ನಂತರ, ಮತ್ತು ಮಾರ್ಷಲ್ ಕಾರಾಗೃಹದ ಸಾಲಗಾರನ ಸೆರೆಮನೆಯಲ್ಲಿ ಸೆರೆಯಾಳಾಗಿ ಇರಿಸಲ್ಪಟ್ಟ ನಂತರ ಈ ಅವಧಿಯು ಒಂದು ಹಠಾತ್ತಾದ ಅಂತ್ಯವನ್ನು ಕಂಡಿತು. ಇದಾದ ಕೆಲವೇ ದಿನಗಳ ನಂತರ, ಚಾರ್ಲ್ಸ್‌ನನ್ನು ಹೊರತುಪಡಿಸಿದ ಅತನ ಕುಟುಂಬದ ಉಳಿದ ಸದಸ್ಯರು ಮಾರ್ಷಲ್ ಕಾರಾಗೃಹದ (ಇದು ಲಂಡನ್‌ನಲ್ಲಿನ ಥೇಮ್ಸ್‌ ನದಿಯ ದಕ್ಷಿಣ ದಡದ ಮೇಲಿದೆ ) ಮನೆಯಲ್ಲಿ ಅವನನ್ನು ಸೇರಿಕೊಂಡರು. ಕ್ಯಾಮ್ಡನ್‌ ಪಟ್ಟಣದಲ್ಲಿನ ಎಲಿಜಬೆತ್‌ ರಾಯ್‌ಲ್ಯಾನ್ಸ್‌ ಎಂಬ ಕುಟುಂಬದ ಸ್ನೇಹಿತರ ಮನೆಯಲ್ಲಿ ಚಾರ್ಲ್ಸ್ ನೆಲೆಯನ್ನು ಕಂಡುಕೊಂಡ. ಭಾನುವಾರಗಳು ಬಂತೆಂದರೆ ಅದೊಂದು ವಿನೋದ ಕೂಟವಾಗಿಬಿಡುತ್ತಿತ್ತು. ರಾಯಲ್ ಅಕಾಡೆಮಿ ಆಫ್‌ ಮ್ಯೂಸಿಕ್‌ನಿಂದ ಹೊರಬರಲು ಅವಕಾಶ ಪಡೆದಿದ್ದ ತನ್ನ ಸೋದರಿ ಫ್ಯಾನಿಯೊಂದಿಗೆ ಮಾರ್ಷಲ್ ಕಾರಾಗೃಹದಲ್ಲಿ ತನ್ನ ದಿನವನ್ನು ಕಳೆಯುವ ಅವಕಾಶ ಸಿಕ್ಕಿದಾಗ ಇದು ಕಂಡುಬರುತ್ತಿತ್ತು. (ನಂತರದಲ್ಲಿ ಡಿಕನ್ಸ್‌ ಈ ಸೆರೆಮನೆಯನ್ನು ಲಿಟ್ಲ್‌ ಡೋರಿಟ್‌ ನಲ್ಲಿನ ಒಂದು ಸಂದರ್ಭವಾಗಿ ಬಳಸಿದ್ದಾನೆ.)
ತನ್ನ ತಂದೆಯ ಬಂಧನವಾಗುವುದಕ್ಕೆ ಸ್ವಲ್ಪವೇ ಮುಂಚಿತವಾಗಿ, 12-ವರ್ಷ-ವಯಸ್ಸಿನ ಡಿಕನ್ಸ್‌ ಕೆಲಸ ಮಾಡುವುದನ್ನು ಶುರುಮಾಡಿದ್ದ. ಈಗಿನ ಚಾರಿಂಗ್ ಕ್ರಾಸ್‌ ರೇಲ್ವೆ ಸ್ಟೇಷನ್‌ ಸಮೀಪವಿರುವ ಹಂಗರ್‌ಫೋರ್ಡ್‌ ಸ್ಟೇರ್ಸ್‌‌ನಲ್ಲಿರುವ ವಾರೆನ್‌ನ ಕಪ್ಪು ಪಾಲೀಷು ಮಾಡುವ ಕೋಠಿಯಲ್ಲಿ ಹತ್ತು-ಗಂಟೆಗಳ ದುಡಿತ ಮಾಡುವುದು ಅವನ ಪಾಲಿನ ಕೆಲಸವಾಗಿತ್ತು. ಷೂ ಪಾಲಿಷ್‌‌ನ ಜಾಡಿಗಳ ಮೇಲೆ ಹೆಸರಿನ ಪಟ್ಟಿಗಳನ್ನು ಅಂಟಿಸುವುದಕ್ಕಾಗಿ ಆತ ವಾರವೊಂದಕ್ಕೆ ಆರು ಷಿಲಿಂಗ್‌ಗಳನ್ನು ಸಂಪಾದಿಸುತ್ತಿದ್ದ. ಶ್ರೀಮತಿ ರಾಯ್‌ಲ್ಯಾನ್ಸ್‌ ಜೊತೆಯಲ್ಲಿನ ತನ್ನ ಹಂಗಾಮಿ ವಸತಿಗಾಗಿ ಈ ಹಣವು ಪಾವತಿಯಾಗುತ್ತಿತ್ತು ಮತ್ತು ತನ್ನ ಕುಟುಂಬಕ್ಕೆ ಆಧಾರವಾಗಿರಲು ನೆರವಾಗುತ್ತಿತ್ತು. ಡಿಕ್ನಸ್‌ ಈ ಕುರಿತು ನಂತರದಲ್ಲಿ ಬರೆಯುತ್ತಾ, ಶ್ರೀಮತಿ ರಾಯ್‌ಲ್ಯಾನ್ಸ್‌ "ಬಡತನಕ್ಕಿಳಿದಿದ್ದ ಓರ್ವ ವಯಸ್ಸಾದ ಮಹಿಳೆಯಾಗಿದ್ದು, ನಮ್ಮ ಕುಟುಂಬಕ್ಕೆ ಬಹಳ ದಿನಗಳಿಂದ ಪರಿಚಿತಳಾಗಿದ್ದಳು" ಎಂದು ತಿಳಿಸಿದ್ದಾನೆ. ಅಷ್ಟೇ ಅಲ್ಲ, ಡೊಂಬೆ & ಸನ್‌ ಕೃತಿಯಲ್ಲಿ "ಒಂದಷ್ಟು ಮಾರ್ಪಾಡುಗಳು ಹಾಗೂ ಸಿಂಗರಿಸುವಿಕೆಗಳೊಂದಿಗೆ" "ಶ್ರೀಮತಿ ಪಿಪ್‌ಚಿನ್‌" ಆಗಿ ರೂಪಿಸುವ ಮೂಲಕ ಆತ ಅಂತಿಮವಾಗಿ ಅವಳನ್ನು ಅಮರಗೊಳಿಸಿದ್ದಾನೆ.
ನಂತರದಲ್ಲಿ, ದಿವಾಳಿಗೆ ಸಂಬಂಧಿಸಿದ-ನ್ಯಾಯಾಲಯದ ಮಧ್ಯವರ್ತಿಯೊಬ್ಬನ ಮನೆಯಲ್ಲಿದ್ದ "ಹಿಂಭಾಗದ-ಮೇಲಟ್ಟದ ಕೋಣೆಯೊಂದರಲ್ಲಿ" ಅವನಿಗಾಗಿ ವಸತಿ ಸೌಕರ್ಯವನ್ನು ಹುಡುಕಲಾಯಿತು. ಈ ಮಧ್ಯವರ್ತಿಯು ಲಂಡನ್ನಿನ ಸೌತ್‌ವಾರ್ಕ್‌ ಮೊಹಲ್ಲದಲ್ಲಿನ ಲ್ಯಾಂಟ್‌ ಸ್ಟ್ರೀಟ್‌ನಲ್ಲಿ ವಾಸವಾಗಿದ್ದ. ತುಂಬಾ ದಪ್ಪಗಿದ್ದ ಆತ, ಉತ್ತಮ-ಸ್ವಭಾವದ, ದಯಾಪರನಾದ ವಯಸ್ಸಾದ ಸಂಭಾವಿತ ವ್ಯಕ್ತಿಯಾಗಿದ. ಅವನ ಹೆಂಡತಿ ತುಂಬಾ ಶಾಂತ ಸ್ವಭಾವದವಳಾಗಿದ್ದಳು. ಅವನಿಗೊಬ್ಬ ಬೆಳೆದ ಮುಗ್ಧ ಮಗನಿದ್ದ. ಈ ಮೂವರೂ ದಿ ಓಲ್ಡ್‌ ಕ್ಯೂರಿಯಾಸಿಟಿ ಷಾಪ್‌ ಕೃತಿಯಲ್ಲಿನ ಗಾರ್ಲ್ಯಾಂಡ್‌ ಕುಟುಂಬಕ್ಕೆ ಡಿಕನ್ಸ್‌ಗೆ ಸ್ಫೂರ್ತಿಯಾಗಿದ್ದರು. ಕಾರ್ಖಾನೆಯ ನೌಕರರ (ವಿಶೇಷವಾಗಿ ಮಕ್ಕಳ) ಬಹುತೇಕ ಅನಿಯಂತ್ರಿತವಾದ, ಶ್ರಮಸಾಧ್ಯವಾದ ಮತ್ತು ಅನೇಕ ವೇಳೆ ಕ್ರೂರವಾಗಿದ್ದ ಕೆಲಸದ ಪರಿಸ್ಥಿತಿಗಳು ಡಿಕನ್ಸ್‌ ಮೇಲೆ ಒಂದು ಆಳವಾದ ಮುದ್ರೆಯನ್ನು ಒತ್ತಿದವು. ಆತನ ಅನುಭವಗಳು ನಂತರದ ಕಾದಂಬರಿಗಳು ಹಾಗೂ ಪ್ರಬಂಧಗಳ ಮೇಲೆ ಪ್ರಭಾವ ಬೀರಿದವು, ಮತ್ತು ಸಮಾಜೋ-ಆರ್ಥಿಕ ಮತ್ತು ಕಾರ್ಮಿಕ ಸ್ಥಿತಿಗತಿಗಳ ಸುಧಾರಣೆಯಲ್ಲಿನ ಅವನ ಆಸಕ್ತಿಗೆ ಬುನಾದಿಯಾಗಿದ್ದವು. ಸಮಾಜೋ-ಆರ್ಥಿಕ ಮತ್ತು ಕಾರ್ಮಿಕ ಸ್ಥಿತಿಗತಿಗಳ ಉಗ್ರತೆಗಳನ್ನು ಬಡವರು ಅನ್ಯಾಯವಾಗಿ ಹೊರಬೇಕಾಗಿಬಂದಿತ್ತು ಎಂಬುದು ಅವನ ನಂಬಿಕೆಯಾಗಿತ್ತು.
ಜಾನ್‌ ಫಾರ್ಸ್ಟರ್‌‌ಗೆ ಅವನು ಹೇಳಿದ ಮಾತುಗಳು (ದಿ ಲೈಫ್‌ ಆಫ್‌ ಚಾರ್ಲ್ಸ್‌ ಡಿಕನ್ಸ್‌ ಕೃತಿಯಿಂದ ಆಯ್ದದ್ದು) ಹೀಗಿವೆ:
"ಕಪ್ಪು ಪಾಲೀಷು ಹಾಕುವಿಕೆಯ-ಕೋಠಿಯು ಹಂಗರ್ಫೋರ್ಡ್‌ ಸ್ಟೇರ್ಸ್‌ನಲ್ಲಿನ ಮಾರ್ಗದ ಎಡಬದಿಯಲ್ಲಿನ ಕೊನೆಯ ಮನೆಯಾಗಿತ್ತು. ಅದೊಂದು ಅಭದ್ರವಾಗಿದ್ದ, ಶಿಥಿಲವಾಗಿದ್ದ ಹಳೆಯ ಮನೆಯಾಗಿದ್ದು, ನದಿಗೆ ಅಂಟಿಕೊಂಡಂತಿತ್ತು, ಮತ್ತು ಅಕ್ಷರಶಃ ಇಲಿಗಳ ದಾಳಿಗೆ ಈಡಾಗಿತ್ತು.  ಹಲಗೆ ಹೊದಿಸಲಾದ ಅದರ ಕೋಣೆಗಳು, ಮತ್ತು ಅದರ ಕೊಳತುಹೋದ ನೆಲಗಳು ಹಾಗೂ ಪಾವಟಿಗೆಗಳು, ಮತ್ತು ನೆಲಮಾಳಿಗೆಗಳಲ್ಲಿ ತುಂಬಿಕೊಂಡಿದ್ದ ವಯಸ್ಸಾದ ಬೂದುಬಣ್ಣದ ಇಲಿಗಳು, ಮತ್ತು ಎಲ್ಲ ಸಮಯದಲ್ಲೂ ಮೇಲಕ್ಕೆ ತಲುಪುತ್ತಿದ್ದ ಅವುಗಳ ಕೀಚಲುಧ್ವನಿ ಮತ್ತು ಕಾದಾಡುವಿಕೆಯ ಗದ್ದಲದ ಧ್ವನಿ, ಮತ್ತು ಆ ಸ್ಥಳದ ಕೊಳಕು ಮತ್ತು ಶಿಥಿಲತೆ, ನನ್ನ ಮುಂದೆ ಗೋಚರಿಸುವಂತೆ ಎದ್ದುನಿಂತು, ನಾನು ಮತ್ತೊಮ್ಮೆ ಅಲ್ಲಿರುವಂತೆ ಅನ್ನಿಸಿತು. ಎಣಿಕೆಯ-ಮನೆಯು ಮೊದಲ ಮಹಡಿಯಲ್ಲಿದ್ದು, ಕಲ್ಲಿದ್ದಲ-ನೌಕಾಗೃಹ ಹಾಗೂ ನದಿಯ ಮೇಲ್ಭಾಗದಲ್ಲಿ ಕಾಣಿಸುವಂತಿತ್ತು.  ಅದರಲ್ಲೊಂದು ಏಕಾಂತಸ್ಥಾನವಿತ್ತು, ಅದರಲ್ಲಿ ನಾನು ಕುಳಿತು ಕೆಲಸ ಮಾಡುತ್ತಿದ್ದೆ.  ಕಪ್ಪು ಪಾಲೀಷಿನ-ಪೇಸ್ಟ್‌ನ ಕುಡಿಕೆಗಳನ್ನು ಮುಚ್ಚುವುದು ನನ್ನ ಕೆಲಸವಾಗಿತ್ತು; ಮೊದಲು ತೈಲಕಾಗದದ ಒಂದು ತುಣುಕಿನೊಂದಿಗೆ, ಮತ್ತು ನಂತರ ನೀಲಿ ಕಾಗದದ ಒಂದು ತುಣುಕಿನೊಂದಿಗೆ; ಒಂದು ದಾರದೊಂದಿಗೆ ಅವುಗಳನ್ನು ಸುತ್ತಲೂ ಕಟ್ಟುವುದು ಮತ್ತು ಔಷಧದ ಅಂಗಡಿಯಿಂದ ತಂದ ಒಂದು ಮುಲಾಮಿನ ಕುಡಿಕೆಯಂತೆ ಅದು ಕಾಣುವವರೆಗೂ ಕಾಗದವನ್ನು ಹತ್ತಿರಕ್ಕೆ ಮತ್ತು ಅಚ್ಚುಕಟ್ಟಾಗಿ ಕ್ಲಿಪ್‌ನಿಂದ ಭದ್ರಪಡಿಸುವುದು ಈ ಕೆಲಸದಲ್ಲಿ ಸೇರಿದ್ದವು. ಈ ತೆರನಾದ ನಿಖರತೆಗೆ ಒಂದು ನಿರ್ದಿಷ್ಟ ಸಂಖ್ಯೆಯ ಕುಡಿಕೆಗಳು ಸಿದ್ಧಗೊಂಡಾಗ, ಮುದ್ರಣಗೊಂಡ ಪಟ್ಟಿಯನ್ನು ಪ್ರತಿಯೊಂದಕ್ಕೂ ಅಂಟಿಸುವುದು, ಮತ್ತು ನಂತರ ಮತ್ತಷ್ಟು ಕುಡಿಕೆಗಳಿಗೆ ಇದೇ ರೀತಿಯಲ್ಲಿ ಮಾಡಿಕೊಂಡು ಹೋಗುವುದು ನನ್ನ ಕೆಲಸವಾಗಿತ್ತು. ಇದೇ ಮಟ್ಟದ ಮುಜೂರಿಗಳನ್ನು ನೀಡುವ ಮೂಲಕ ಎರಡು ಅಥವಾ ಮೂವರು ಹುಡುಗರನ್ನು ಇದೇ ರೀತಿಯ ಕೆಲಸಕ್ಕಾಗಿ ಕೆಳ-ಪಾವಟಿಗೆಗಳಲ್ಲಿ ಇಟ್ಟುಕೊಳ್ಳಲಾಗಿತ್ತು. ಮೊದಲ ಸೋಮವಾರದ ಬೆಳಗ್ಗೆ ಅವರಲ್ಲೊಬ್ಬ ಮೇಲೆ ಬಂದ. ಅವನ ಎದೆಹೊದಿಕೆ (ಏಪ್ರನ್‌) ಹರಿದಿತ್ತು, ಕಾಗದದ ಟೋಪಿಯೊಂದನ್ನು ಅವನು ಧರಿಸಿದ್ದ. ದಾರವನ್ನು ಬಳಸುವ ಹಾಗೂ ಗಂಟುಕಟ್ಟುವ ಚಾತುರ್ಯವನ್ನು ನನಗೆ ತೋರಿಸುವುದು ಅವನ ಉದ್ದೇಶವಾಗಿತ್ತು. ಬಾಬ್‌ ಫ್ಯಾಗಿನ್ ಎಂಬುದು ಅವನ ಹೆಸರಾಗಿತ್ತು‌; ಮತ್ತು ಬಹಳ ದಿನಗಳ ನಂತರ, ಆಲಿವರ‍್ ಟ್ವಿಸ್ಟ್‌ನಲ್ಲಿ ಅವನನ್ನು ಹೆಸರು ಹಿಡಿದು ಕರೆಯುವ ಸ್ವಾತಂತ್ರವನ್ನು ನಾನು ತೆಗೆದುಕೊಂಡೆ‌." left|thumb|No. 2 ಆರ್ಡ್‌‌ನೆನ್ಸ್‌ ಟೆರೇಸ್‌, ಚಾಥಮ್‌ – 1817 ರಿಂದ 1821ವರೆಗಿನ ಡಿಕನ್ಸ್‌ನ ಮನೆ ಮಾರ್ಷಲ್ ಕಾರಾಗೃಹದಲ್ಲಿನ ಕೇವಲ ಕೆಲವೇ ತಿಂಗಳ ನಂತರ, ತನ್ನ ತಂದೆಯ ಕಡೆಯ ಅಜ್ಜಿಯ ಮರಣದ ಸುದ್ದಿಯನ್ನು ಜಾನ್‌ ಡಿಕನ್ಸ್‌ಗೆ ತಿಳಿಸಲಾಯಿತು. ಎಲಿಜಬೆತ್‌ ಡಿಕನ್ಸ್‌ ಎಂಬ ಹೆಸರಿನ ಈ ಅಜ್ಜಿಯು ಜಾನ್‌ ಡಿಕನ್ಸ್‌ಗಾಗಿ ತನ್ನ ಉಯಿಲಿನಲ್ಲಿ 450£ ಮೊತ್ತದಷ್ಟು ಹಣವನ್ನು ಬಿಟ್ಟುಹೋಗಿದ್ದಳು. ಈ ಉಯಿಲು ಹಣದ ನಿರೀಕ್ಷೆಯ ಮೇಲೆ ಡಿಕನ್ಸ್‌ ಬಿಡುಗಡೆಗಾಗಿ ಮನವಿಯನ್ನು ಸಲ್ಲಿಸಿದ, ಮತ್ತು ಇದಕ್ಕೆ ಅನುಮೋದನೆ ಸಿಕ್ಕಿ ಆತ ಸೆರೆಮನೆಯಿಂದ ಬಿಡುಗಡೆಯಾದ. ದಿವಾಳಿ ಸಾಲಗಾರರ ಕಾಯಿದೆಯ ಅಡಿಯಲ್ಲಿ, ತನ್ನ ಸಾಲದಾರರಿಗೆ ಮಾಡಬೇಕಾದ ಪಾವತಿಗಳಿಗಾಗಿ ಡಿಕನ್ಸ್‌ ವ್ಯವಸ್ಥೆ ಮಾಡಿದ, ಮತ್ತು ಶ್ರೀಮತಿ ರಾಯ್‌ಲ್ಯಾನ್ಸ್‌ಳ ಮನೆಯನ್ನು ಸೇರಿಕೊಳ್ಳಲು ತನ್ನ ಕುಟುಂಬದೊಂದಿಗೆ ಆತ ಮಾರ್ಷಲ್ ಕಾರಾಗೃಹವನ್ನು ಬಿಟ್ಟ.
ಉತ್ತರ ಲಂಡನ್‌‌ನಲ್ಲಿನ ವೆಲಿಂಗ್ಟನ್‌ ಹೌಸ್‌ ಅಕಾಡೆಮಿಯನ್ನು ಅಂತಿಮವಾಗಿ ಡಿಕನ್ಸ್‌ ಸೇರಿಕೊಂಡನಾದರೂ, ಬೂಟಿಗೆ-ಕಪ್ಪು ಪಾಲೀಷು ಹಾಕುವಿಕೆಯ ಕಾರ್ಖಾನೆಯಿಂದ ಅವನ ತಾಯಿ ತಕ್ಷಣವೇ ಅವನನ್ನು ಬಿಡಿಸಲಿಲ್ಲ. 'ತಂದೆಯಾದವನು ಕುಟುಂಬದ ಆಡಳಿತವನ್ನು ನಡೆಸಬೇಕು, ತಾಯಿಯಾದವಳು ತನ್ನ ಸೂಕ್ತ ಕಾರ್ಯಕ್ಷೇತ್ರವನ್ನು ಮನೆಯೊಳಗಡೆ ಕಂಡುಕೊಳ್ಳಬೇಕು ಎಂಬ ಡಿಕನ್ಸ್‌ನ ನಿಶ್ಚಿತ ದೃಷ್ಟಿಕೋನವನ್ನು ದೃಢೀಕರಿಸಲು ಈ ಘಟನೆಯು ಹೆಚ್ಚು ಕೊಡುಗೆಯನ್ನು ನೀಡಿತು ಎನಿಸುತ್ತದೆ. "ನನ್ನನ್ನು ವಾಪಸ್‌ ಕಳಿಸಿದ್ದರ ಹಿಂದೆ ಇದ್ದ ನನ್ನ ತಾಯಿಯ ಸಹಾನುಭೂತಿಯ ಅಥವಾ ಪ್ರೀತಿಪೂರ್ವಕ ಭಾವನೆಯನ್ನು ನಂತರದಲ್ಲಿ ನಾನೆಂದಿಗೂ ಮರೆಯಲಿಲ್ಲ, ನಾನು ಎಂದಿಗೂ ಮರೆಯುವುದಿಲ್ಲ, ನಾನು ಎಂದಿಗೂ ಮರೆಯಲು ಸಾಧ್ಯವಿಲ್ಲ" ಎಂಬುದು ಅವನ ಅಂತರಾಳದ ಮಾತಾಗಿತ್ತು. ಕಪ್ಪು ಪಾಲೀಷು ಹಾಕುವಿಕೆಯ ಕಾರ್ಖಾನೆಗೆ ಚಾರ್ಲ್ಸ್‌ನ ಮರಳುವಿಕೆಯ ಕುರಿತಾದ ಕೋರಿಕೊಳ್ಳುವಿಕೆಯಲ್ಲಿನ ತನ್ನ ತಾಯಿಯ ವೈಫಲ್ಯವು (ಅವನ ದೃಷ್ಟಿಯಲ್ಲಿ), ನಿಸ್ಸಂದೇಹವಾಗಿ ಬೆಳೆದ ಮನುಷ್ಯನ ಬೇಡಿಕೆಯಲ್ಲಿನ ಒಂದು ಅಂಶವಾಗಿತ್ತು ಮತ್ತು ಮಹಿಳೆಯರ ಕಡೆಗಿನ ಒಂದು ಅತೃಪ್ತಿಗೊಂಡ ನಡವಳಿಕೆಯಾಗಿತ್ತು.' ಅವನ ಪರಿಸ್ಥಿತಿ ಹಾಗೂ ಕಾರ್ಮಿಕ ವರ್ಗ ಜನರು ಬದುಕಿದ್ದ ಸ್ಥಿತಿಗತಿಗಳಿಂದ ಹೊರಹೊಮ್ಮಿದ ಅಸಮಾಧಾನವು ಅವನ ಕೃತಿಗಳ ಪ್ರಮುಖ ವಸ್ತು-ವಿಷಯಗಳಾಗಿ ಮಾರ್ಪಟ್ಟವು. ಆತನ ತಾರುಣ್ಯದ ದಿನಗಳಲ್ಲಿನ ಈ ಅಸಂತೋಷದ ಅವಧಿಯೇ ಆತನ ಅಚ್ಚುಮೆಚ್ಚಿನ, ಮತ್ತು ಹೆಚ್ಚಿನಂಶ 0}ಅತ್ಮಚರಿತ್ರೆಗೆ ಸಂಬಂಧಿಸಿದ, ಕಾದಂಬರಿಯಾದ ಡೇವಿಡ್‌ ಕಾಪರ್‌ಫೀಲ್ಡ್‌ ನಲ್ಲಿ ಪ್ರಾಸಂಗಿಕವಾಗಿ ಪ್ರಸ್ತಾಪಿಸಲ್ಪಟ್ಟಿದೆ: "ನನ್ನ ಮನಸ್ಸಿಗೆ ಕರೆದು ಹೇಳಬಹುದಾದ, ನಾನು ಆನಂದದಾಯಕ ಸ್ಥಿತಿಯನ್ನು ತಲುಪಬಹುದಾದ ಯಾವ ಥರದ ಸಲಹೆಯಾಗಲೀ, ಸಮಾಲೋಚನೆಯಾಗಲೀ, ಪ್ರೋತ್ಸಾಹವಾಗಲೀ, ಸಮಾಧಾನವಾಗಲೀ, ಸಹಾಯವಾಗಲೀ, ಬೆಂಬಲವಾಗಲೀ ಯಾರಿಂದಲೂ ನನಗೆ ಸಿಗಲಿಲ್ಲ." ವೆಲಿಂಗ್ಟನ್‌ ಹೌಸ್‌ ಅಕಾಡೆಮಿ ಎಂದು ಬದಲಾದ ಶಾಲೆಯು ಒಂದು ಉತ್ತಮ ಶಾಲೆಯಾಗಿರಲಿಲ್ಲ. 'ತಾಂಡವವಾಡುತ್ತಿರುವ ಅವ್ಯವಸ್ಥಿತ, ಕ್ರಮರಹಿತ ಬೋಧನಾಕ್ರಮ, ಮುಖ್ಯೋಪಾಧ್ಯಾಯರ ಹಿಂಸಾನಂದದ ಪಾಶವೀ ವರ್ತನೆಯಿಂದ ಪ್ರಾಶಸ್ತ್ಯ ಪಡೆದ ಕಳಪೆ ಶಿಸ್ತು, ಒಪ್ಪ ಓರಣವಿಲ್ಲದ ಸ್ವಾಗತಗಳು ಮತ್ತು ಸಾರ್ವತ್ರಿಕವಾಗಿ ಕುಸಿದಿರುವ ವಾತಾವರಣ- ಇವೆಲ್ಲವೂ ಡೇವಿಡ್‌ ಕಾಪರ್‌ಫೀಲ್ಡ್‌ ಕೃತಿಯಲ್ಲಿನ ಶ್ರೀಮಾನ್‌ ಕ್ರೀಕಲ್‌ನ ಸಂಸ್ಥೆಯಲ್ಲಿ ಮೈದಳೆದಿವೆ.'
1827ರ ಮೇ ತಿಂಗಳಲ್ಲಿ, ಹಾಲ್‌ಬರ್ನ್‌ ನ್ಯಾಯಾಲಯದ ನ್ಯಾಯವಾದಿಗಳಾದ ಎಲ್ಲಿಸ್‌ ಮತ್ತು ಬ್ಲಾಕ್‌ಮೋರ್‌ರವರ ಗ್ರೇ’ಸ್‌ ಇನ್‌ ಕಾನೂನು ಕಚೇರಿಯಲ್ಲಿ ಕಿರಿಯ ಗುಮಾಸ್ತನಾಗಿ ಕೆಲಸವನ್ನು ಪ್ರಾರಂಭಿಸಿದ. 1828ರ ನವೆಂಬರ್‌ವರೆಗೂ ಆತ ಅಲ್ಲಿ ಕಾರ್ಯನಿರ್ವಹಿಸಿದ. ನಂತರ, ತನ್ನ ಬಿಡುವಿನ ವೇಳೆಯಲ್ಲಿ ಕಷ್ಟಪಟ್ಟು ಕೆಲಸಮಾಡಿ ಶೀಘ್ರಪಿಲಿಗೆ ಸಂಬಂಧಿಸಿದ ಗರ್ನೆಯ ಪದ್ಧತಿಯನ್ನು ರೂಢಿಸಿಕೊಂಡು, ಸ್ವತಂತ್ರ ವರದಿಗಾರಿಕೆ ವೃತ್ತಿಯನ್ನು ಕೈಗೊಳ್ಳಲು ಆತ ತನ್ನ ಕೆಲಸವನ್ನು ಬಿಟ್ಟ. ಥಾಮಸ್‌ ಚಾರ್ಲ್‌‌ಟನ್‌ ಎಂಬ ಆತನ ಓರ್ವ ದೂರದ ಸಂಬಂಧಿ ಡಾಕ್ಟರ್‌’ಸ್‌ ಕಾಮನ್ಸ್‌‌ನಲ್ಲಿ ಓರ್ವ ಸ್ವತಂತ್ರ ವೃತ್ತಿಗ ವರದಿಗಾರನಾಗಿದ್ದ, ಮತ್ತು ಕಾನೂನು ಸಂಬಂಧಿ ನಡಾವಳಿಗಳನ್ನು ವರದಿ ಮಾಡಲು ಡಿಕನ್ಸ್‌ ಅಲ್ಲಿನ ಅವನ ಅಂಕಣವನ್ನು ಬಳಸಿಕೊಳ್ಳುವಲ್ಲಿ ಸಮರ್ಥನಾದ. ಇಲ್ಲಿನ ಸೇಂಟ್‌ ಪಾಲ್‌ನ ಸಮೀಪವಿದ್ದ ಒಂದು ನ್ಯಾಯಾಲಯದಲ್ಲಿ ಸರಿಸುಮಾರು ನಾಲ್ಕು ವರ್ಷಗಳ ಅಲೆದಾಟವನ್ನು ಒಳಗೊಂಡಿದ್ದ ಪ್ರಕರಣವನ್ನು ಆಲಿಸಬೇಕಿತ್ತು. ಈ ಶಿಕ್ಷಣವು ನಿಕೋಲಸ್‌ ನಿಕಲ್‌ಬೈ, ಡೊಂಬೆ ಅಂಡ್‌ ಸನ್‌ , ಮತ್ತು ವಿಶೇಷವಾಗಿ ಬ್ಲೀಕ್‌ ಹೌಸ್‌ ನಂಥ ಕೃತಿಗಳಿಗೆ ಮಾಹಿತಿಯನ್ನು ನೀಡಿದವು. ಇವುಗಳಲ್ಲಿ ಕಂಡುಬಂದ 19ನೇ-ಶತಮಾನದ ಮಧ್ಯಭಾಗದ ಬ್ರಿಟನ್‌ನ ಕಾನೂನು ವ್ಯವಸ್ಥೆಯ ಜಟಿಲಗೊಂಡ ತಂತ್ರಗಾರಿಕೆಗಳು, ಪ್ರಯಾಸಕರ ವ್ಯೂಹಗಾರಿಕೆಗಳು, ಮತ್ತು ದಮನಕಾರಕ ಅಧಿಕಾರಿಶಾಹಿ ಮನೋಭಾವದ ಎದ್ದುಕಾಣುವ ನಿರೂಪಣೆಯು ಸಾರ್ವಜನಿಕರಲ್ಲಿ ಹೆಚ್ಚಿನ ಪ್ರಮಾಣದ ಜಾಗ್ರತೆಯನ್ನು ಮೂಡಿಸುವಲ್ಲಿ ಸಮರ್ಥವಾದವು. ಅಷ್ಟೇ ಅಲ್ಲ, ಡಿಕನ್ಸ್‌ನ ಸ್ವಂತ ದೃಷ್ಟಿಕೋನಗಳನ್ನು, ಅದರಲ್ಲೂ ವಿಶೇಷವಾಗಿ "ಕಾನೂನಿಗೆ ಮೊರೆ ಹೋಗುವಂತೆ" ಸಂದರ್ಭಗಳಿಂದ ಒತ್ತಡಕ್ಕೀಡಾಗಿರುವ ಬಡವರ ಮೇಲಿನ ಅಧಿಕ ಹೊರೆಯ ಕುರಿತಾದ ಅವನ ದೃಷ್ಟಿಕೋನಗಳ ಹರಡುವಿಕೆಗಾಗಿರುವ ವಾಹಕಗಳಾಗಿಯೂ ಈ ಕೃತಿಗಳು ಕಾರ್ಯನಿರ್ವಹಿಸಿದವು.
1830ರಲ್ಲಿ, ತನ್ನ ಮೊದಲ ಪ್ರೇಮವಾದ ಮಾರಿಯಾ ಬೀಡ್‌ನೆಲ್‌ಳನ್ನು ಡಿಕನ್ಸ್‌ ಭೇಟಿಯಾದ. ಡೇವಿಡ್‌ ಕಾಪರ್‌ಫೀಲ್ಡ್‌ ಕೃತಿಯಲ್ಲಿ ಕಾಣಿಸಿಕೊಳ್ಳುವ ಡೋರಾ ಪಾತ್ರಕ್ಕೆ ಅವಳೇ ಮಾದರಿಯಾಗಿದ್ದಿರಬಹುದೆಂದು ಹೇಳಲಾಗುತ್ತದೆ. ಮಾರಿಯಾಳ ಹೆತ್ತವರು ಈ ಪ್ರೇಮಯಾಚನೆಯನ್ನು ಮಾನ್ಯಮಾಡಲಿಲ್ಲ ಮತ್ತು ಪ್ಯಾರಿಸ್‌ನಲ್ಲಿನ ಶಾಲೆಗೆ ಅವಳನ್ನು ಕಳಿಸುವ ಮೂಲಕ ಈ ಸಂಬಂಧವನ್ನು ಪರಿಣಾಮಕಾರಿಯಾಗಿ ಕೊನೆಗೊಳಿಸಿದರು.
ಪತ್ರಿಕೋದ್ಯಮ ಮತ್ತು ಆರಂಭಿಕ ಕಾದಂಬರಿಗಳು
1833ರಲ್ಲಿ, ತನ್ನ ಮೊಟ್ಟಮೊದಲ ಕಥೆಯಾದ ಎ ಡಿನ್ನರ‍್ ಅಟ್‌ ಪಾಪ್ಲರ‍್ ವಾಕ್‌, ಮಂಥ್ಲಿ ಮ್ಯಾಗಝೀನ್‌ ಎಂಬ ಲಂಡನ್‌ ನಿಯತಕಾಲಿಕದಲ್ಲಿ ಪ್ರಕಟವಾಗುವಂತೆ ಮಾಡುವಲ್ಲಿ ಡಿಕನ್ಸ್‌ ಯಶಸ್ವಿಯಾದ. ನಮಥರದ ವರ್ಷದಲ್ಲಿ ಆತ ಫರ್ನಿವಾಲ್‌’ಸ್‌ ಇನ್‌ನಲ್ಲಿ ಕೋಣೆಗಳನ್ನು ಬಾಡಿಗೆ ಹಿಡಿದು ಓರ್ವ ರಾಜಕೀಯ ಪತ್ರಕರ್ತನಾಗಿ ಮಾರ್ಪಟ್ಟ. ಸಂಸದೀಯ ಚರ್ಚೆಗಳನ್ನು ವರದಿ ಮಾಡುವುದು ಹಾಗೂ ಮಜಲುಗಾಡಿಯ ಮೂಲಕ ಬ್ರಿಟನ್‌ ಆದ್ಯಂತ ಸಂಚರಿಸುತ್ತಾ ಮಾರ್ನಿಂಗ್ ಕ್ರಾನಿಕಲ್‌ ಪತ್ರಿಕೆಗಾಗಿ ಚುನಾವಣಾ ಪ್ರಚಾರಗಳ ಕುರಿತು ವರದಿಮಾಡುವುದು ಅವನ ಕಾರ್ಯವ್ಯಾಪ್ತಿಯಲ್ಲಿ ಸೇರಿತ್ತು. ನಿಯತಕಾಲಿಕಗಳಲ್ಲಿನ ಸ್ಥೂಲ ನಿರೂಪಣೆಗಳ ಸ್ವರೂಪಗಳಲ್ಲಿದ್ದ ಅವನ ಪತ್ರಿಕೋದ್ಯಮವು ಸ್ಕೆಚಸ್‌ ಬೈ ಬೋಝ್‌‌ ಎಂಬ ಹೆಸರಿನ ತುಣುಕಗಳ ಮೊದಲ ಸಂಗ್ರವಾಗಿ ರೂಪುಗೊಂಡಿತು. ಇದು 1836ರಲ್ಲಿ ಪ್ರಕಟಗೊಂಡಿತು ಹಾಗೂ ದಿ ಪಿಕ್‌ವಿಕ್‌ ಪೇಪರ್ಸ್‌ ಎಂಬ ಅವನ ಮೊದಲ ಕಾದಂಬರಿಯು 1836ರಲ್ಲಿ ಧಾರಾವಾಹಿಯ ರೂಪದಲ್ಲಿ ಪ್ರಕಟಗೊಳ್ಳಲು ಇದು ಕಾರಣೀಭೂತವಾಯಿತು. ತನ್ನ ನಂತರದ ಸಾಹಿತ್ಯಿಕ ವೃತ್ತಿಜೀವನದಲ್ಲಿ ಹೆಚ್ಚಿನ ಭಾಗವನ್ನು ನಿಯತ ಕಾಲಿಕಗಳಿಗೆ ಬರಹಗಳನ್ನು ನೀಡುವುದನ್ನು ಮತ್ತು ಸಂಪಾದನ ಕಾರ್ಯವನ್ನು ಮಾಡುವುದನ್ನು ಆತ ಮುಂದುವರೆಸಿದ. ತನ್ನ ತೀವ್ರವಾದ ಗ್ರಹಣಶಕ್ತಿ, ನಿಕಟ ಜ್ಞಾನ ಮತ್ತು ಜನರನ್ನು ಅರ್ಥಮಾಡಿಕೊಳ್ಳುವಿಕೆ, ಹಾಗೂ ಕಥೆ-ಹೆಣೆಯುವ ಸಹಜ ಸಾಮರ್ಥ್ಯಗಳಿಂದಾಗಿ ಆತ ವಿಶ್ವದೆಲ್ಲೆಡೆ ಶೀಘ್ರವಾಗಿ ಪ್ರಸಿದ್ಧಿ ಹಾಗೂ ಸಂಪತ್ತನ್ನು ಗಳಿಸುವಲ್ಲಿ ನೆರವಾದವು. thumb|ಡೇನಿಯೆಲ್‌ ಮ್ಯಾಕ್ಲೈಸ್‌ ಚಿತ್ರಿಸಿರುವ ಯುವ ಚಾರ್ಲ್ಸ್‌ ಡಿಕನ್ಸ್‌ನ 1839ರ ಒಂದು ಭಾವಚಿತ್ರ
1836ರ ಏಪ್ರಿಲ್‌ 2ರಂದು, ಆತ ಕ್ಯಾಥರೀನ್ ಥಾಮ್ಸನ್‌ ಹೊಗರ್ತ್‌ಳನ್ನು (1816 – 1879) ಮದುವೆಯಾದ. ಈಕೆ ಈವ್ನಿಂಗ್ ಕ್ರಾನಿಕಲ್‌ ಸಂಪಾದಕ ಜಾರ್ಜ್‌ ಹೊಗರ್ತ್‌ನ ಮಗಳು. ಕೆಂಟ್‌ನಲ್ಲಿನ ಚಾಕ್‌ ಎಂಬಲ್ಲಿ ಒಂದು ಸಂಕ್ಷಿಪ್ತ ಮಧುಚಂದ್ರವನ್ನು ನಡೆಸಿದ ನಂತರ, ಬ್ಲೂಮ್ಸ್‌ಬರಿಯಲ್ಲಿನ ಮನೆಯಲ್ಲಿ ಅವರು ನೆಲೆಗೊಂಡರು. ಅವರು ಹತ್ತು ಮಕ್ಕಳನ್ನು ಪಡೆದರು:
1837ರ ಮಾರ್ಚ್ 25ರಂದು‌, ಲಂಡನ್‌ನಲ್ಲಿನ 48 ಡೌಟಿ ಸ್ಟ್ರೀಟ್‌ ಎಂಬಲ್ಲಿಗೆ ಡಿಕನ್ಸ್‌ ತನ್ನ ಕುಟುಂಬದೊಂದಿಗೆ ತೆರಳಿದ, (ವರ್ಷವೊಂದಕ್ಕೆ 80£ನಷ್ಟು ದರದಲ್ಲಿ ಮೂರು ವರ್ಷಗಳ ಅವಧಿಗೆ ಆತ ಆ ಮನೆಯನ್ನು ಭೋಗ್ಯಕ್ಕೆ ಪಡೆದುಕೊಂಡಿದ್ದ) ಅಲ್ಲಿ ಆತ 1839ರ ಡಿಸೆಂಬರ್‌ವರೆಗೆ ವಾಸವಾಗಿದ್ದ. ಡಿಕನ್ಸ್‌ನ ಕಿರಿಯ ಸೋದರನಾದ ಫ್ರೆಡ್‌ರಿಕ್, ಈ ಕುಟುಂಬಕ್ಕೆ ಒಂದು ಹೊಸ ಸೇರ್ಪಡೆಯಾಗಿದ್ದ‌. ಅಷ್ಟೇ ಅಲ್ಲ, ಕ್ಯಾಥರೀನ್‌ಳ 17 ವರ್ಷ ವಯಸ್ಸಿನ ಸೋದರಿಯಾದ ಮೇರಿ ಕೂಡಾ ಅವರೊಂದಿಗಿರಲು ಫರ್ನಿವಾಲ್‌’ಸ್‌ ಇನ್‌ನಿಂದ ಪಯಣಿಸಿದಳು. ಹೊಸದಾಗಿ ಮದುವೆಯಾಗಿರುವ ತನ್ನ ಅಕ್ಕ-ಭಾವನಿಗೆ ಬೆಂಬಲವಾಗಿ ನಿಲ್ಲುವುದು ಅವಳ ಉದ್ದೇಶವಾಗಿತ್ತು. ಮಹಿಳೆಯೋರ್ವಳ ಅವಿವಾಹಿತ ಸೋದರಿಯೊಬ್ಬಳು ಹೊಸದಾಗಿ ಮದುವೆಯಾದ ಜೋಡಿಯೊಂದಿಗೆ ವಾಸಿಸುವುದು, ಅವರಿಗೆ ನೆರವಾಗುವುದು ಅಂಥಾ ರೂಢಿಯಲ್ಲದ ವಿಷಯವೇನೂ ಆಗಿರಲಿಲ್ಲ. ಮೇರಿಯನ್ನು ಡಿಕನ್ಸ್‌ ತುಂಬಾ ಹಚ್ಚಿಕೊಂಡ, ಮತ್ತು ಒಂದು ಸಂಕ್ಷಿಪ್ತ ಕಾಯಿಲೆಗೆ ಈಡಾಗಿದ್ದ ಅವಳು ಡಿಕನ್ಸ್‌ನ ತೋಳುಗಳಲ್ಲಿ 1837ರಲ್ಲಿ ಅಸುನೀಗಿದಳು. ಆತನ ಅನೇಕ ಪುಸ್ತಕಗಳಲ್ಲಿ ಆಕೆಯು ಒಂದು ಪಾತ್ರವಾಗಿ ರೂಪುಗೊಂಡಿದ್ದಾಳೆ, ಮತ್ತು ಅವಳ ಸಾವನ್ನು ಲಿಟ್ಲ್‌ ನೆಲ್‌ ಪಾತ್ರದ ಸಾವಿನಂತೆ ಕಾದಂಬರಿಯಲ್ಲಿ ಚಿತ್ರಿಸಲಾಗಿದೆ‌.
ಅಮೆರಿಕಾಗೆ ನೀಡಿದ ಮೊದಲ ಭೇಟಿ
1842ರಲ್ಲಿ, ತನ್ನ ಪತ್ನಿಯೊಂದಿಗೆ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳು ಹಾಗೂ ಕೆನಡಾವನ್ನು ಸುತ್ತುವ ಮೂಲಕ, ಡಿಕನ್ಸ್‌ ಅಮೆರಿಕಾಗೆ ತನ್ನ ಮೊದಲ ಭೇಟಿಯನ್ನು ನೀಡಿದ. ಗುಲಾಮಗಿರಿಯ ರದ್ದತಿಯ ಕುರಿತಾದ ಅವನ ಬೆಂಬಲದ ಹೊರತಾಗಿಯೂ ಈ ಪ್ರಯಾಣವು ಯಶಸ್ವಿಯಾಗಿತ್ತು. ಅಮೆರಿಕನ್ ನೋಟ್ಸ್‌ ಫಾರ‍್ ಜನರಲ್‌ ಸರ್ಕ್ಯುಲೇಷನ್‌ ಎಂಬ ಕಿರು ಪ್ರವಾಸ ಕಥನದಲ್ಲಿ ಈ ಪ್ರವಾಸದ ಕುರಿತು ವಿವರಿಸಲಾಗಿದೆ ಮತ್ತು ಇದು ಮಾರ್ಟಿನ್‌ ಚಝಲ್‌ವಿಟ್‌ ನಲ್ಲಿನ ಕೆಲವೊಂದು ಸಂಚಿಕೆಗಳಿಗೆ ಆಧಾರವೂ ಆಗಿದೆ. ಗುಲಾಮಗಿರಿಯ ಕುರಿತಾದ ಒಂದು ಶಕ್ತಿಯುತ ಛೀಮಾರಿಯನ್ನು ಒಳಗೊಂಡಿರುವ ನೋಟ್ಸ್‌ ಎಂಬ ಕೃತಿಯಲ್ಲಿ, ತಾನು ಕಂಡ "ದುಷ್ಕೃತ್ಯಗಳ" ಒಂದು "ಯಥೇಷ್ಟ ಸಾಕ್ಷ್ಯ"ವನ್ನು ಡಿಕನ್ಸ್‌ ಸೇರಿಸಿದ್ದಾನೆ. ಅಧ್ಯಕ್ಷ ಜಾನ್‌ ಟೇಲರ್‌ನನ್ನು ಆತ ಶ್ವೇತ ಭವನದಲ್ಲಿ ಸಂಧಿಸಿದ. left|thumb|ಲೇಖಕನ ಛಾಯಾಚಿತ್ರ, ಸುಮಾರು 1849ರ ಕಾಲದ್ದು
ತನ್ನ ಭೇಟಿಯ ಅವಧಿಯಲ್ಲಿ, ಡಿಕನ್ಸ್‌ ನ್ಯೂಯಾರ್ಕ್‌ ನಗರದಲ್ಲಿ ಸಮಯವನ್ನು ಕಳೆದ. ಈ ಅವಧಿಯಲ್ಲಿ ಅಲ್ಲಿ ಆತ ಉಪನ್ಯಾಸಗಳನ್ನು ನೀಡಿದ, ಹಕ್ಕುಸ್ವಾಮ್ಯದ ಕಾನೂನುಗಳ ಕುರಿತಾಗಿ ಬೆಂಬಲವನ್ನು ಪಡೆದ, ಮತ್ತು ಅಮೆರಿಕಾ ಕುರಿತಾದ ತನ್ನ ಬಹಳಷ್ಟು ಅಭಿಪ್ರಾಯಗಳನ್ನು ದಾಖಲಿಸಿಕೊಂಡ. ನಗರದಲ್ಲಿ ಸುಮಾರು ಒಂದು ತಿಂಗಳವರೆಗೆ ಸಂಚರಿಸಿದ ಆತ, ವಾಷಿಂಗ್ಟನ್‌ ಇರ್ವಿಂಗ್‌ ಮತ್ತು ವಿಲಿಯಂ ಕಲ್ಲೆನ್‌ ಬ್ರೈಯಾಂಟ್‌ರಂಥ ಪ್ರಭಾವಶಾಲಿ ವ್ಯಕ್ತಿಗಳನ್ನು ಭೇಟಿಯಾದ. 1842ರ ಫೆಬ್ರವರಿ 14ರಂದು, ಅವನ ಗೌರವಾರ್ಥವಾಗಿ ಪಾರ್ಕ್‌ ಥಿಯೇಟರ್‌ನಲ್ಲಿ ಒಂದು ಬೋಝ್‌‌ ನರ್ತನಕೂಟವನ್ನು (ಅವನ ಕಲ್ಪಿತನಾಮವನ್ನು ಇದಕ್ಕೆ ಇಡಲಾಗಿತ್ತು) ಏರ್ಪಡಿಸಲಾಗಿತ್ತು. ಇದರಲ್ಲಿ ನ್ಯೂಯಾರ್ಕ್‌‌ನ 3,000 ಗಣ್ಯವ್ಯಕ್ತಿಗಳು ಪಾಲ್ಗೊಂಡಿದ್ದರು. ಆತನು ಭೇಟಿನೀಡಿದ ನೆರೆಹೊರೆಯ ತಾಣಗಳಲ್ಲಿ ಫೈವ್ ಪಾಯಿಂಟ್ಸ್‌, ವಾಲ್‌ ಸ್ಟ್ರೀಟ್‌, ದಿ ಬೊವೆರಿ, ಮತ್ತು ದಿ ಟಾಂಬ್ಸ್‌ ಎಂದು ಹೆಸರಾಗಿದ್ದ ಸೆರೆಮನೆ ಸೇರಿದ್ದವು. ಇದೇ ಸಮಯದಲ್ಲಿ ಕ್ಯಾಥರೀನ್‌ಳ ಮತ್ತೋರ್ವ ಸೋದರಿಯಾದ ಜಾರ್ಜಿಯಾನಾ ಹೊಗರ್ತ್ ಎಂಬಾಕೆಯು ಆಗ ಮೆರಿಲ್‌ಬೋನ್‌ನ ಡೆವನ್‌ಷೈರ‍್ ಟೆರೇಸ್‌ನಲ್ಲಿ ವಾಸಿಸುತ್ತಿದ್ದ ಡಿಕನ್ಸ್‌ ಕುಟುಂಬವನ್ನು ಸೇರಿಕೊಂಡಳು. ಅವರು ಬಿಟ್ಟುಹೋಗಿದ್ದ ಚಿಕ್ಕವರ ಕುಟುಂಬದ ನಿಗಾವಣೆ ನೋಡುವುದು ಅವಳ ಉದ್ದೇಶವಾಗಿತ್ತು. 1870ರಲ್ಲಿ ತನ್ನ ಭಾವನು ಸಾಯುವವರೆಗೂ, ಓರ್ವ ಮನೆವಾರ್ತೆಯವಳಾಗಿ, ಸಂಘಟಕಿಯಾಗಿ, ಸಲಹಾಗಾರ್ತಿಯಾಗಿ ಮತ್ತು ಸ್ನೇಹಿತೆಯಾಗಿ ಆಕೆ ಅವರೊಂದಿಗೆ ಇದ್ದುಕೊಂಡು ಕಾರ್ಯನಿರ್ವಹಿಸಿದಳು.
ಲೋಕೋಪಕಾರ
1846ರ ಮೇ ತಿಂಗಳಲ್ಲಿ, ಕೌಟ್ಸ್‌ನ ಬ್ಯಾಂಕಿನ ಸಂಪತ್ತಿಗೆ ಶ್ರೀಮಂತ ಉತ್ತರಾಧಿಕಾರಿಯಾಗಿದ್ದ ಏಂಜೆಲಾ ಬರ್ಡೆಟ್‌ ಕೌಟ್ಸ್‌, "ಪತಿತೆಯರಾಗಿರುವ" ಮಹಿಳೆಯರ ವಿಮೋಚನೆಗಾಗಿ ಒಂದು ನೆಲೆಯನ್ನು ಸ್ಥಾಪಿಸುವುದಕ್ಕೆ ಸಂಬಂಧಿಸಿದಂತೆ ಡಿಕನ್ಸ್‌ನನ್ನು ಭೇಟಿಯಾದಳು. ಇಂಥ ಮಹಿಳೆಯರಿಗೆ ಸಂಬಂಧಿಸಿ ಒಂದು ಬಿರುಸಾದ ಮತ್ತು ಶಿಕ್ಷಾರೂಪದ ಆಡಳಿತವನ್ನು ನಡೆಸುತ್ತಿದ್ದ ಇತರ ಸಂಘಟನೆಗಳಿಗಿಂತ ಭಿನ್ನವಾಗಿ ಒಂದು ವಿಭಿನ್ನವಾದ ಮಾರ್ಗವನ್ನು ಕಲ್ಪಿಸುವ ನೆಲೆಯೊಂದನ್ನು ಸ್ಥಾಪಿಸುವುದು ಕೌಟ್ಸ್‌ಳ ಆಲೋಚನೆಯಾಗಿತ್ತು. ಆದ್ದರಿಂದ ಅವರಿಗೆ ಒಂದು ಶಿಸ್ತುಬದ್ಧವಾದ ಆದರೆ ಒತ್ತಾಸೆಯಾಗಿ ನಿಲ್ಲುವ ಪರಿಸರವೊಂದನ್ನು ಒದಗಿಸಿ, ಅಲ್ಲಿ ಅವರು ಬರೆಯುವುದನ್ನು ಮತ್ತು ಓದುವುದನ್ನು ಕಲಿಯಲು ಅನುವುಮಾಡಿಕೊಡುವುದು, ಹಾಗೂ ಸಮಾಜದೊಳಗೆ ನಿಧಾನವಾಗಿ ಅವರು ಮತ್ತೊಮ್ಮೆ ಒಗ್ಗೂಡುವಂತೆ ಮಾಡಲು ನೆರವಾಗುವಲ್ಲಿ ಸ್ಥಳೀಯ ಗೃಹಕೃತ್ಯದ ಸಣ್ಣಪುಟ್ಟ ಕೆಲಸಗಳಲ್ಲಿ ಅವರು ಪರಿಣತಿಯನ್ನು ಗಳಿಸುವಂತೆ ಮಾಡುವುದು ಅವಳ ಉದ್ದೇಶವಾಗಿತ್ತು. ಆರಂಭದಲ್ಲಿನ ಪ್ರತಿರೋಧದ ನಂತರ, ಡಿಕನ್ಸ್‌ ಅಂತಿಮವಾಗಿ ಯುರೇನಿಯಾ ಕಾಟೇಜ್‌ ಎಂಬ ಹೆಸರಿನ ಸದರಿ ನೆಲೆಯನ್ನು ಷೆಪರ್ಡ್ಸ್‌ ಬುಷ್‌‌ನ ಲೈಮ್‌ ಗ್ರೋವ್‌ ವಿಭಾಗದಲ್ಲಿ ಸ್ಥಾಪಿಸಿದ. ಅದರ ದಿನವಹಿ ಕಾರ್ಯಚಟುವಟಿಕೆಗೆ ಸಂಬಂಧಿಸಿದಂತಿರುವ ಅನೇಕ ಮಗ್ಗಲುಗಳಲ್ಲಿ ಆತ ತನ್ನನ್ನು ತೊಡಗಿಸಿಕೊಂಡ. ಗೃಹದ ನಿಯಮಗಳನ್ನು ರೂಪಿಸುವುದು, ಲೆಕ್ಕಪತ್ರಗಳನ್ನು ಅವಲೋಕಿಸುವುದು ಮತ್ತು ಸಂಭವನೀಯ ನಿವಾಸಿಗಳ ಸಂದರ್ಶನವನ್ನು ನಡೆಸುವುದು ಅವನ ಕಾರ್ಯಚಟುವಟಿಕೆಯಲ್ಲಿ ಸೇರಿಹೋಯಿತು. ಇವರ ಪೈಕಿ ಕೆಲವೊಬ್ಬರು ಅವನ ಪುಸ್ತಕಗಳಲ್ಲಿ ಪಾತ್ರಗಳಾದರು. ಸಂಭವನೀಯ ಸೂಕ್ತ ಅಭ್ಯರ್ಥಿಗಳಿಗಾಗಿ ಆತ ಸೆರೆಮನೆಗಳು ಮತ್ತು ಅನಾಥಾಲಯಗಳನ್ನು ಹುಡುಕಿದ ಮತ್ತು ಮ್ಯಾಜಿಸ್ಟ್ರೇಟ್‌ ಜಾನ್‌ ಹಾರ್ಡ್‌‌ವಿಕ್‌ರಂಥ ಗೆಳೆಯರನ್ನು ಈ ಕುರಿತು ಅವಲಂಬಿಸಿದ. ಅವರನ್ನು ತನ್ನ ಗಮನಕ್ಕೆ ತಂದುಕೊಳ್ಳುವುದು ಅವನ ಉದ್ದೇಶವಾಗಿತ್ತು. ಒಮ್ಮೆ ಅಂಥವರು ಕಂಡುಬಂದಲ್ಲಿ, ಅಂಥ ಪ್ರತಿಯೊಬ್ಬ ಸಂಭವನೀಯ ಅಭ್ಯರ್ಥಿಗೆ ಡಿಕನ್ಸ್‌ನಿಂದ ಬರೆಯಲ್ಪಟ್ಟ ಒಂದು ಅನಾಮಿಕ ಮುದ್ರಿತ ಆಹ್ವಾನವನ್ನು ನೀಡಲಾಗುತ್ತಿತ್ತು. ’ಪತಿತೆಯರಾಗಿರುವ ಮಹಿಳೆಯರಿಗೆ ಒಂದು ಮನವಿ’ ಎಂಬ ಶೀರ್ಷಿಕೆಯ ಈ ಪತ್ರದಲ್ಲಿ ಆತ ಕೇವಲ ’ನಿಮ್ಮ ಸ್ನೇಹಿತ’ ಎಂದು ಸಹಿ ಮಾಡುತ್ತಿದ್ದ. ಒಂದು ವೇಳೆ ಮಹಿಳೆಯು ಆಹ್ವಾನವನ್ನು ಒಪ್ಪಿಕೊಂಡರೆ, ಡಿಕನ್ಸ್‌ ತಾನಾಗಿಯೇ ಅವಳನ್ನು ಸಂದರ್ಶನ ಮಾಡುತ್ತಿದ್ದ ಮತ್ತು ಅವಳನ್ನು ಗೃಹಕ್ಕೆ ಸೇರಿಸಿಕೊಳ್ಳಬಹುದೋ ಬೇಡವೋ ಎಣಬುದನ್ನು ನಿರ್ಧರಿಸುತ್ತಿದ್ದ. ನವೆಂಬರ್‌ 1851ರ ನವೆಂಬರ್‌ ಅಂತ್ಯದಲ್ಲಿ, ಡಿಕನ್ಸ್‌ ಟವಿಸ್ಟಾಕ್ ಹೌಸ್‌‌ಗೆ ತೆರಳಿ, ಅಲ್ಲಿ ಬ್ಲೀಕ್‌ ಹೌಸ್‌ (1852–53), ಹಾರ್ಡ್‌ ಟೈಮ್ಸ್‌ (1854) ಮತ್ತು ಲಿಟ್ಲ್‌ ಡೋರಿಟ್‌ (1857) ಎಂಬ ಕೃತಿಗಳನ್ನು ರಚಿಸಿದ. ಇಲ್ಲಿಯೇ ಆತ ಹವ್ಯಾಸಿ ಪ್ರದರ್ಶನಗಳ ಹುಟ್ಟಿಗೆ ಕಾರಣನಾದ. ಇವು ಫಾರ್ಸ್ಟರ್‌ನ ಜೀವನದಲ್ಲಿ ಚಿತ್ರಿಸಲ್ಪಟ್ಟಿವೆ.
ಮಧ್ಯದ ವರ್ಷಗಳು
1856ರಲ್ಲಿ, ಅವನ ಬರಹಗಳಿಂದ ಬಂದ ಆದಾಯವು ಆತನು ಗ್ಯಾಡ್‌’ಸ್‌ ಹಿಲ್‌ ಪ್ಲೇಸ್‌‌ನ್ನು ಕೊಳ್ಳಲು ಅನುವುಮಾಡಿಕೊಟ್ಟಿತು. ಕೆಂಟ್‌ನ ಹೈಯಾಮ್‌‌‌ನಲ್ಲಿದ್ದ ಈ ಬೃಹತ್‌ ಮನೆಯು ಡಿಕನ್ಸ್‌ಗೆ ಸಂಬಂಧಿಸಿದಂತೆ ಒಂದು ವಿಶೇಷ ಅರ್ಥವನ್ನು ಒಳಗೊಂಡಿತ್ತು. ಚಿಕ್ಕವನಾಗಿದ್ದಾಗ ಅದರ ಮುಂದೆ ಓಡಾಡುವಾಗ, ಈ ಮನೆಯಲ್ಲಿ ವಾಸಿಸುವುದರ ಕುರಿತು ಡಿಕನ್ಸ್‌ ಕನಸು ಕಂಡಿದ್ದುದೇ ಈ ವಿಶೇಷವಾಗಿತ್ತು. ಈ ಪ್ರದೇಶವು ಷೇಕ್ಸ್‌ಪಿಯರ್‌ನ ಹೆನ್ರಿ IV, ಪಾರ್ಟ್‌ 1 ನಲ್ಲಿ ಬರುವ ಕೆಲವೊಂದು ಘಟನೆಗಳ ದೃಶ್ಯವೂ ಆಗಿತ್ತು ಮತ್ತು ಈ ಸಾಹಿತ್ಯಿಕ ಸಂಬಂಧವು ಆತನಿಗೆ ಸಂತೋಷವನ್ನುಂಟುಮಾಡಿತು. thumb|left|1858ರಲ್ಲಿ ತನ್ನ ಮೇಜಿನ ಬಳಿ 1857ರಲ್ಲಿ, ದಿ ಫ್ರೋಜನ್ ಡೀಪ್‌ ಎಂಬ ನಾಟಕದ ಸಾರ್ವಜನಿಕ ಪ್ರಧರ್ಶನಗಳಿಗೆ ಸಂಬಂಧಿಸಿದ ಸಿದ್ಧತೆಗಳನ್ನು ಮಾಡಿಕೊಳ್ಳುವಾಗ, ಮಹಿಳಾ ಪಾತ್ರಗಳನ್ನು ನಿರ್ವಹಿಸಲು ಡಿಕನ್ಸ್‌ ವೃತ್ತಿಪರ ನಟಿಯರ ಎರವಲು ಸೇವೆಯನ್ನು ಪಡೆದುಕೊಂಡ. ಈ ನಾಟಕಕ್ಕೆ ಆತನಿಗೆ ಆತನ ಆಶ್ರಿತನಾದ ವಿಕಿ ಕಾಲಿನ್ಸ್‌ನ ಸಹಯೋಗವಿತ್ತು. ಇವರ ಪೈಕಿ ಒಬ್ಬಳಾದ ಎಲೆನ್‌ ಟೆರ್ಮ್ಯಾನ್‌ ಎಂಬುವವಳೊಂದಿಗೆ ಡಿಕನ್ಸ್‌ ಒಂದು ಬಂಧವನ್ನು ರೂಪಿಸಿಕೊಂಡ. ಅದು ಅವನ ಜೀವನದ ಉಳಿದ ಅವಧಿಯವರೆಗೂ ಇತ್ತು. 1858ರಲ್ಲಿ ತನ್ನ ಪತ್ನಿ ಕ್ಯಾಥರೀನ್‌ನಿಂದ ಅವನು ಬೇರ್ಪಟ್ಟಾಗ, ವಿಚ್ಛೇದನವೆಂಬುದು, ವಿಶೇಷವಾಗಿ ಅವನಷ್ಟು ಪ್ರಸಿದ್ಧರಾಗಿದ್ದ ಯಾರಿಗೇ ಆದರೂ, ಯೋಚಿಸಲಾಗದ ವಿಷಯವಾಗಿತ್ತು. ಹೀಗಾಗಿ ಆತ ಅವಳಿಗೆ ನಂತರದ ಬಹಳ ಕಾಲದವರೆಗೂ ಹಣಕಾಸಿನ ಬೆಂಬಲವನ್ನು ನೀಡುತ್ತಾ ಬಂದ. ಆರಂಭದಲ್ಲಿ ಅವರಿಬ್ಬರೂ ಒಟ್ಟಾಗಿ ಸಂತೋಷವಾಗಿ ಇರುವಂತೆ ಕಂಡರೂ, ಡಿಕನ್ಸ್‌ ಹೊಂದಿದ್ದ ಜೀವನದೆಡೆಗಿನ ಅದೇ ಪ್ರಮಾಣದ ಸೀಮೆಯಿಲ್ಲದ ಶಕ್ತಿಯನ್ನು ಕ್ಯಾಥರೀನ್‌ ಹಂಚಿಕೊಂಡಂತೆ ಕಾಣಲಿಲ್ಲ. ಅದೇನೇ ಇದ್ದರೂ, ತಮ್ಮ ಹತ್ತು ಮಕ್ಕಳನ್ನು ನೋಡಿಕೊಳ್ಳಬೇಕಾದ ಅವಳ ಕೆಲಸ, ವಿಶ್ವ-ವಿಖ್ಯಾತ ಕಾದಂಬರಿಕಾರನೊಂದಿಗೆ ಜೀವಿಸಬೇಕಾದ ಒತ್ತಡ, ಮತ್ತು ಅವನಿಗಾಗಿ ಮನೆಯನ್ನು ಒಪ್ಪವಾಗಿರಿಸುವುದು ಯಾವ ರೀತಿಯಲ್ಲೂ ನೆರವಾಗಲಿಲ್ಲ. 1855ರಲ್ಲಿ ಆತ ತನ್ನ ಮೊದಲ ಪ್ರೇಮವಾದ ಮಾರಿಯಾ ಬೀಡ್‌ನೆಲ್‌ಳನ್ನು ಭೇಟಿಯಾಗಲು ಹೋದಾಗ, ಅವನ ವೈವಾಹಿಕ ಜೀವನದ ಅಸಂತೃಪ್ತಿಯ ‌ಒಂದು ಸೂಚನೆಯನ್ನು ಕಾಣಬಹುದಾಗಿತ್ತು. ಅಷ್ಟು ಹೊತ್ತಿಗಾಗಲೇ ಮಾರಿಯಾಗೂ ಮದುವೆಯಾಗಿತ್ತಾರೂ, ಅವಳ ಕುರಿತಾದ ಡಿಕನ್ಸ್‌ನ ಪ್ರಣಯಪೂರ್ವಕ ನೆನಪಿನ ಕೊರತೆಯನ್ನು ಅನುಭವಿಸಿದವಳಂತೆ ಕಂಡುಬಂದಳು.
ಈ ಅವಧಿಯಲ್ಲಿ, ತನ್ನ ಸ್ವಂತದ ಪ್ರಯೋಜನಕ್ಕಾಗಿ ಸಾರ್ವಜನಿಕ ವಾಚನಗೋಷ್ಠಿಗಳಿಗೆ ಮುಂದಾಗುವ ಕುರಿತು ಆಲೋಚಿಸುತ್ತಿರುವ ಸಮಯದಲ್ಲೇ, ಒಂದು ಧರ್ಮಕಾರ್ಯದ ಮನವಿಯ ಮೂಲಕ ತನ್ನ ಮೊಟ್ಟಮೊದಲ ಪ್ರಮುಖ ಹಣಕಾಸು ಬಿಕ್ಕಟ್ಟಿನಿಂದ ಪಾರಾಗಿ ಉಳಿಯುವುದಕ್ಕೆ ನೆರವಾಗಬೇಕೆಂದು ಗ್ರೇಟ್‌ ಓರ್ಮಾಂಡ್‌ ಸ್ಟ್ರೀಟ್‌ ಹಾಸ್ಪಿಟಲ್‌ ಡಿಕನ್ಸ್‌ನನ್ನು ಕೇಳಿಕೊಂಡಿತು. ಲೋಕಪ್ರಿಸಿದ್ಧ ಲೋಕೋಪಕಾರಕ್ಕೆ ಹಸರುವಾಸಿಯಾಗಿದ್ದ ಡಿಕನ್ಸ್‌ನನ್ನು‌, ಆಸ್ಪತ್ರೆಯ ಸಂಸ್ಥಾಪಕ ಚಾರ್ಲ್ಸ್‌ ವೆಸ್ಟ್‌ ಎಂಬಾತನ ಜೊತೆಯಲ್ಲಿ ಕುಳಿತು ಅಧ್ಯಕ್ಷತೆ ವಹಿಸಲು ಕೇಳಿಕೊಳ್ಳಲಾಯಿತು. ಈ ಸಂಸ್ಥಾಪಕ ಡಿಕನ್ಸ್‌ನ ಓರ್ವ ಸ್ನೇಹಿತನಾಗಿದ್ದ. ಆತ ಈ ವಿಷಯಕ್ಕೆ ಸಂಬಂಧಿಸಿದಂತೆ ತನ್ನನ್ನು ಅದರಲ್ಲಿ ಸಂಪೂರ್ಣವಾಗಿ ತೊಡಗಿಸಿಕೊಂಡಿದ್ದ (ಬಹಳ ಜನಕ್ಕೆ ಗೊತ್ತಿರದ ವಿಷಯವೆಂದರೆ, ಕೆಟ್ಟದಾಗಿ ನಡೆಸಿಕೊಳ್ಳಲ್ಪಟ್ಟ ಮಕ್ಕಳಿಗೆ ನೆರವಾಗಲು 1849ರಲ್ಲಿ ದಿ ಎಕ್ಸಾಮಿನರ್‌ ಎಂಬ ಸಾಪ್ತಾಹಿಕದಲ್ಲಿ ಡಿಕನ್ಸ್‌ ಹೆಸರಿಲ್ಲದೆ ವರದಿ ಮಾಡಿದ್ದ ಮತ್ತು 1852ರಲ್ಲಿ ಆಸ್ಪತ್ರೆಯ ಪ್ರಾರಂಭೋತ್ಸವದ ಕುರಿತು ಜಾಹೀರು ಮಾಡಲು ಮತ್ತೊಂದು ಲೇಖನವನ್ನು ಬರೆದಿದ್ದ). 1858ರ ಫೆಬ್ರವರಿ 9ರಂದು, ಫ್ರೀಮಾಸನ್ಸ್‌' ಹಾಲ್‌ನಲ್ಲಿ ನಡೆದ ಆಸ್ಪತ್ರೆಯ ಮೊದಲ ವಾರ್ಷಿಕ ಉತ್ಸವದ ಔತಣಕೂಟದಲ್ಲಿ ಡಿಕನ್ಸ್‌ ಭಾಷಣ ಮಾಡಿದ ಮತ್ತು ನಂತರದಲ್ಲಿ ಸೇಂಟ್‌ ಮಾರ್ಟಿನ್‌-ಇನ್‌-ದಿ-ಫೀಲ್ಡ್ಸ್‌ ಚರ್ಚ್‌‌ನ ಸಭಾಂಗಣದಲ್ಲಿ ಎ ಕ್ರಿಸ್‌ಮಸ್‌ ಕರೋಲ್‌ ಕೃತಿಯ ಒಂದು ಸಾರ್ವಜನಿಕ ವಾಚನಗೋಷ್ಠಿಯನ್ನು ಮಾಡಿದ. ಈ ಘಟನೆಗಳಿಂದಾಗಿ ಸಾಕಷ್ಟು ಹಣವು ಸಂಗ್ರಹವಾಗಿ, No. 48 ಗ್ರೇಟ್‌ ಓರ್ಮಾಂಡ್‌ ಸ್ಟ್ರೀಟ್‌ ಎಂಬ ನೆರೆಯ ವಿಳಾಸದಲ್ಲಿದ್ದ ಮನೆಯನ್ನು ಆಸ್ಪತ್ರೆಯು ಖರೀದಿಸುವಲ್ಲಿ ಮತ್ತು ಹಾಸಿಗೆಯ ಸಂಖ್ಯೆಯನ್ನು 20ರಿಂದ 75ಕ್ಕೆ ಏರಿಸುವಲ್ಲಿ ಅದು ನೆರವಾಯಿತು.
1858ರ ವರ್ಷದ ಆ ಬೇಸಿಗೆಯಲ್ಲಿ, ತನ್ನ ಪತ್ನಿಯಿಂದ ಬೇರ್ಪಟ್ಟ ನಂತರ, ವೇತನದ ಆಧಾರದ ಮೇಲೆ ಲಂಡನ್‌ನಲ್ಲಿ ಸಾರ್ವಜನಿಕ ವಾಚನಗೋಷ್ಠಿಗಳ ಮೊದಲ ಸರಣಿಯನ್ನು ಡಿಕನ್ಸ್‌ ಕೈಗೊಂಡ. ಇದು ಜುಲೈ 22ರಂದು ಅಂತ್ಯಗೊಂಡಿತು. ಆದಾಗ್ಯೂ, ಕೇವಲ 10 ದಿನಗಳ ವಿಶ್ರಾಂತಿಯ ನಂತರ, ಒಂದು ತ್ರಾಸದಾಯಕ ಹಾಗೂ ಮಹತ್ವಾಕಾಂಕ್ಷೀ ಪ್ರವಾಸವನ್ನು ಆತ ಪ್ರಾರಂಭಿಸಿದ. ಈ ಪ್ರವಾಸವು ಆತನನ್ನು ಇಂಗ್ಲಿಷ್‌ ಪ್ರಾಂತ್ಯಗಳು, ಸ್ಕಾಟ್ಲೆಂಡ್‌ ಮತ್ತು ಐರ್ಲೆಂಡ್‌ ಮೊದಲಾದ ಸ್ಥಳಗಳ ಮೂಲಕ ಕರೆದುಕೊಂಡು ಹೋಯಿತು. ಆಗಸ್ಟ್‌ 2ರಂದು ಕ್ಲಿಫ್ಟನ್‌ನಲ್ಲಿನ ಒಂದು ಪ್ರದರ್ಶನದೊಂದಿಗೆ ಇದು ಪ್ರಾರಂಭವಾಗಿ ಮೂರು ತಿಂಗಳಿಗೂ ಹೆಚ್ಚಿನ ಅವಧಿಯ ನಂತರ ನವೆಂಬರ್‌ 13ರಂದು ಬ್ರೈಟನ್‌ನಲ್ಲಿ ಮುಕ್ತಾಯಗೊಂಡಿತು. ಒಟ್ಟಾರೆಯಾಗಿ ಹೇಳುವುದಾದರೆ, ಎಂಬತ್ತೇಳುಬಾರಿ ವಾಚನಗೋಷ್ಠಿಯನ್ನು ನಡೆಸಲು ಅವನ ಕಾರ್ಯಸೂಚಿ ನಿಗದಿಯಾಗಿತ್ತು. ಕೆಲವೊಂದು ದಿನಗಳಂದು ಆತ ಒಂದು ಮಧ್ಯಾಹ್ನದ ಹಾಗೂ ಒಂದು ಸಂಜೆಯ ವಾಚನಗೋಷ್ಠಿಯನ್ನು ನಡೆಸಿದ್ದೂ ಉಂಟು.
ಇದೇ ಅವಧಿಯಲ್ಲಿ, ಅಧಿಸಾಮಾನ್ಯ ವಿಷಯದಲ್ಲಿನ ತನ್ನ ಆಸಕ್ತಿಯನ್ನು ಡಿಕನ್ಸ್‌ ಮುಂದುವರಿಸಿದ. ಇದು ಎಷ್ಟರಮಟ್ಟಿಗಿತ್ತೆಂದರೆ, ಆತ ದಿ ಘೋಸ್ಟ್‌ ಕ್ಲಬ್‌‌ನ ಆರಂಭಿಕ ಸದಸ್ಯರಲ್ಲಿ ಒಬ್ಬನಾಗಿದ್ದ.
ಫ್ರಾಂಕ್ಲಿನ್‌ ಘಟನೆ
ವಾಯವ್ಯ ಮಾರ್ಗವನ್ನು ಕಂಡುಹಿಡಿಯಲು ಕೈಗೊಳ್ಳಲಾಗಿದ್ದ ಒಂದು ವಿಶೇಷ ಕಾರ್ಯಯಾತ್ರೆಯ ಸಂದರ್ಭದಲ್ಲಿ ಸಂಭವಿಸಿದ ವಿವರಿಸಲಾಗದ ಸಂದರ್ಭದಲ್ಲಿ ಫ್ರಾಂಕ್ಲಿನ್‌ ಮರಣಿಸಿದ ನಂತರ, ಹೌಸ್‌ಹೋಲ್ಡ್‌ ವರ್ಡ್ಸ್ ನಲ್ಲಿ ಒಂದು ತುಣುಕನ್ನು ಬರೆಯುವುದು ಡಿಕನ್ಸ್‌ಗೆ ಸಹಜವಾಗೇ ಇತ್ತು. 1854ರಲ್ಲಿ ಕೈಗೊಳ್ಳಲಾದ ಒಂದು ಪತ್ತೆ ಕಾರ್ಯದ ವಿರುದ್ಧ ತನ್ನ ನಾಯಕನನ್ನು ಸಮರ್ಥಿಸುವಂತಿದ್ದ ಈ ಲೇಖನವು ಶೋಧನಾಕಾರ್ಯವು ಪ್ರಾರಂಭವಾದ ಸುಮಾರು ನಾಲ್ಕು ವರ್ಷಗಳ ನಂತರ ಬಂತು. ಫ್ರಾಂಕ್ಲಿನ್‌ನ ಜತೆಗಿದ್ದ ಜನರು ತಮ್ಮ ಹತಾಶೆಯಲ್ಲಿ ನರಭಕ್ಷಣೆಗೆ ಮೊರೆಹೋಗಿದ್ದರ ಕುರಿತಾದ ಸಾಕ್ಷ್ಯವನ್ನು ಪತ್ತೆಹಚ್ಚಲು ಈ ಶೋಧನಾಕಾರ್ಯವನ್ನು ಕೈಗೊಳ್ಳಲಾಗಿತ್ತು. ಯಾವುದೇ ಪೂರಕ ಸಾಕ್ಷ್ಯವನ್ನು ಮಂಡಿಸದೆಯೇ ಅವನು ಊಹಿಸಿದ್ದೇನೆಂದರೆ, ಅವರವರ ನಡುವೆಯೇ ನರಭಕ್ಷಣೆಗೆ ಮೊರೆ ಹೋಗುವುದಕ್ಕೆ ಬದಲಾಗಿ, ವಿಶೇಷ ಕಾರ್ಯಯಾತ್ರೆಯ ಸದಸ್ಯರು ಪ್ರಾಯಶಃ "ಎಸ್ಕಿಮೋ ಜನಾಂಗದವರಿಂದ ಆಕ್ರಮಣಕ್ಕೊಳಗಾಗಿ, ಕೊಲ್ಲಲ್ಪಟ್ಟಿರಬಹುದು...ಪ್ರತಿಯೊಬ್ಬ ಕ್ರೂರಿಯೂ ಆಂತರ್ಯದಲ್ಲಿ ಅತ್ಯಾಸೆಯ, ನಂಬಿಕೆ ದ್ರೋಹದ, ಮತ್ತು ದಯೆಯಿಲ್ಲದವನಾಗಿರುತ್ತಾನೆ ಎಂದು ನಾವು ನಂಬಿರುತ್ತೇವೆ." ಫ್ರಾಂಕ್ಲಿನ್‌ನ ರಕ್ಷಣಾ ತಂಡದವರಲ್ಲಿ ಒಬ್ಬನಾಗಿದ್ದುಕೊಂಡು, ನರಭಕ್ಷಣೆಯಾಗಿದೆಯೆಂದು ಭಾವಿಸಲಾಗಿರುವ ಸ್ಥಳಕ್ಕೆ ವಾಸ್ತವವಾಗಿ ಭೇಟಿನೀಡಿದ್ದ ಜಾನ್‌ ರೇ ಎಂಬಾತನಿಂದ ಬರೆಯಲ್ಪಟ್ಟಿದ್ದ ಎಸ್ಕಿಮೋ ಜನಾಂಗದವರ ಕುರಿತಾದ ಒಂದು ಸಮರ್ಥನೆಯು ಹೌಸ್‌ಹೋಲ್ಡ್‌ ವರ್ಡ್ಸ್‌ ನ ಒಂದು ನಂತರದ ಸಂಚಿಕೆಯಲ್ಲಿ ಪ್ರಕಟವಾಗುತ್ತಿದ್ದರೂ, ತನ್ನ ದೃಷ್ಟಿಕೋನವನ್ನು ಮಾರ್ಪಡಿಸಿಕೊಳ್ಳಲು ಡಿಕನ್ಸ್‌ ನಿರಾಕರಿಸಿದ.
ಅಂತಿಮ ವರ್ಷಗಳು
thumb|ಸ್ಟಾಪಲ್‌ ರೈಲು ಢಿಕ್ಕಿಯ ನಂತರ ಡಿಕ್ಕಿಯ ದೃಶ್ಯ 1865ರ ಜೂನ್‌ 9ರಂದು, ಟೆರ್ನಾನ್‌ನೊಂದಿಗೆ ಪ್ಯಾರಿಸ್‌ನಿಂದ ಹಿಂದಿರುಗುತ್ತಿರುವಾಗ‌, ಸ್ಟೇಪಲ್‌ಹರ್ಸ್ಟ್ ರೈಲು ಡಿಕ್ಕಿಯಲ್ಲಿ ಡಿಕನ್ಸ್‌ ಸಿಲುಕಿಕೊಂಡ. ಈ ದುರ್ಘಟನೆಯಲ್ಲಿ ರೈಲಿನ ಮೊದಲ ಏಳು ಡಬ್ಬಿಗಳು ದುರಸ್ತಿಯಾಗುತ್ತಿದ್ದ ಬೀಡುಕಬ್ಬಿಣದ ಸೇತುವೆಯೊಂದರಿಂದ ಆಚೆಗೆ ರಭಸದಿಂದ ನುಗ್ಗಿದವು. ಹಳಿಗಳ ಮೇಲೆ ಉಳಿಯುವಲ್ಲಿ ಯಶಸ್ವಿಯಾದ ಮೊದಲ-ದರ್ಜೆಯ ಏಕೈಕ ಡಬ್ಬಿಯೆಂದರೆ ಡಿಕನ್ಸ್‌ ಪ್ರಯಾಣಮಾಡುತ್ತಿದ್ದ ಡಬ್ಬಿಯಾಗಿತ್ತು. ರಕ್ಷಕರು ಬರುವುದಕ್ಕೆ ಮುಂಚಿತವಾಗಿ ಗಾಯಾಳುಗಳಿಗೆ ಮತ್ತು ಜೀವ ಕ್ಷೀಣಿಸುತ್ತಿರುವವರಿಗೆ ನೆರವಾಗಲು ಪ್ರಯತ್ನಿಸುವಲ್ಲಿ ಡಿಕನ್ಸ್‌ ಒಂದಷ್ಟು ಸಮಯ ಕಳೆದ. ಆ ಜಾಗವನ್ನು ಬಿಡುವುದಕ್ಕೆ ಮುಂಚೆ, ಅವರ‍್ ಮ್ಯೂಚುಯಲ್ ಫಂಡ್‌‌ ಗೆ ಸಂಬಂಧಿಸಿದ ಅಪೂರ್ಣ ಹಸ್ತಪ್ರತಿಯನ್ನು ಅವನು ನೆನಪಿಸಿಕೊಂಡ, ಮತ್ತು ಅದನ್ನು ಮರಳಿ ಪಡೆಯಲು ತಾನು ಪಯಣಿಸುತ್ತಿದ್ದ ಡಬ್ಬಿಗೆ ಬಂದ. ವಿಶಿಷ್ಟವೆನಿಸುವ ರೀತಿಯಲ್ಲಿ, ಈ ಅನುಭವವನ್ನು ತಾನು ಬರೆದ ದಿ ಸಿಗ್ನಲ್‌-ಮ್ಯಾನ್‌ ಎಂಬ ಸಣ್ಣಕಥೆಗೆ ಒಂದು ಮೂಲಸಾಮಗ್ರಿಯಾಗಿ ಡಿಕನ್ಸ್‌ ನಂತರ ಬಳಸಿದ. ಕಥೆಯ ಮುಖ್ಯಪಾತ್ರವು ರೈಲು ಡಿಕ್ಕಿಯೊಂದರಲ್ಲಿ ತನ್ನದೇ ಸಾವಿನ ಮುನ್ಸೂಚನೆಯನ್ನು ಹೊಂದುತ್ತದೆ. 1861ರಲ್ಲಿ ಸಂಭವಿಸಿದ ಕ್ಲೇಟನ್‌ ಸುರಂಗದ ರೈಲು ಡಿಕ್ಕಿಯಂಥ ಹಿಂದಿನ ಹಲವಾರು ರೈಲು ಅಪಘಾತಗಳ ಸುತ್ತ ಅವನು ಕಥೆಯನ್ನು ಹೆಣೆದಿದ್ದ.